Pretresi i hapšenja u Zvorniku, Bijeljini, Kalesiji i Brčkom, priveden i granični policajac – Radio Feral\n04/11/2020 04/11/2020 Mirza Musanovic\t0 Comments\nPolicijski službenici Granične policije BiH, na području Zvornika, Bijeljine, Kalesije i Brčkog realiziraju operativnu akciju kodnog naziva “BOAT”, tokom koje se vrše pretresi na 11 lokacija, koje koriste 11 osumnjičenih osoba.\nNavedene aktivnosti se provode pod nadzorom Tužilaštva BiH, a po naredbama Suda BiH, zbog postojanja osnova sumnje da su osumnjičene osobe, državljani BiH, kao članovi organizirane skupine, počinile krivično djelo “Udruživanje radi činjenja krivičnih djela”, a u vezi s krivičnim djelima “Krijumčarenje ljudi” i “Zloupotreba službenog položaja ili ovlaštenja”.\nOsobe se sumnjiče da su organizirano iz Srbije u BiH krijumčarili nelegalne migrante afroazijskog porijekla, s namjerom da migranti budu dalje prokrijumčareni prema državama Evropske unije te organizirano krijumčarili živu stoku i tekstilne robe.\nProvođenjem mjera i radnji, policijski službenici Granične policije BiH su utvrdili da postoje osnove sumnje da su članovi organizirane kriminalne skupine prokrijumčarili više od 100 migranata, veći broj žive stoke i veću količinu tekstilne robe, čime bi pribavili veću protupravnu imovinsku korist, nanoseći štetu budžetu BiH.\nTokom pretresa su pronađeni i privremeno oduzeti predmeti koji mogu poslužiti kao dokaz u krivičnom postupku te novac koji potječe iz obavljanja krivičnih djela.\nUz predmet koji mogu poslužiti kao dokaz, pronađeni su i drugi predmeti koji upućuju na obavljanje drugog krivičnog djela, tokom čega je privremeno oduzet jedan pištolj. Određeni broj osoba je lišen slobode, među kojima je i jedan policijski službenik Granične policije BiH, raspoređen u Jedinici granične policije Zvornik, na radnom mjestu vođe sektora.\n“Uz intenzivnu borbu protiv nezakonitih migracija, sve vrijeme provodimo aktivnosti sprečavanja prekograničnog kriminala, s posebnim naglaskom na borbu protiv zloupotrebe službenog položaja i nesavjesnog rada u službi. Ustrajni smo u tome da pokažemo našu opredijeljenost u borbi protiv svakog oblika kriminala i nezakonitog ponašanja, između ostalog, i u vlastitim redovima. Ovom uspješnom operativnom akcijom još jedanput smo pokazali da Granična policija raspolaže značajnim brojem profesionalaca i policijskih službenika koji su spremni ispuniti najsloženije zadatke, a oni koji svojim neprofesionalnim i nezakonitim ponašanjem čine krivična djela, a i narušavaju ugled Granične policije BiH, snosit će odgovornost i protiv njih će biti poduzete sve moguće mjere i sankcije, kao što je učinjeno i navedenom akcijom”, kazao je Galić.\n← Vakcinisanje protiv gripe u BiH od sredine novembra\nVanredna sjednica Vlade TK: Pola miliona KM za nabavku PCR testova →\nFederacija BiH dobila na vrijeme budžet za iduću godinu


KAKO PODRŽATI MALA I SREDNJA PREDUZEĆA U 21.VEKU - UžiceMedia\nNaslovna Privreda KAKO PODRŽATI MALA I SREDNJA PREDUZEĆA U 21.VEKU\nPostoji više mogućnosti da se unapredi digitalno poslovanje, komunikacija i povezivanje sa poslovnim partnerima u zemlji i inostranstvu, čulo se u Regionalnoj privrednoj komori, na radionici kojoj je prisutvovao veliki boj predstavnika malih i srednjih preduzeća užičkog kraja.\nDigitalizacija poslovanja, prednosti i da li je danas moguće uspešno poslovati van tokova digitalizacije, bile su teme jednodnevne radionice, čiji su organizatori Privredna komora Srbije i kompanija Vip mobile.\nSa današnje radionice u Užicu (Foto: UM)\nPredavači su govorili o digitalizaciji poslovanja, odgovarali na brojna pritanja – šta je digitalizacija i šta konkretno privrednicima i njihovom biznisu donosi. Bilo je reči o prednostima, povezivanju, kako da predstavnici malih i srednjih preduzeća nove tehnologije iskoriste da bi sačuvali i razvili svoj posao, a time i bolje i brže poslovali.\nMala i srednja preduzeća i preduzetnici imaju više mogućnosti da unaprede poslovanje, komunikaciju i povežu se sa poslovnim partnerima u zemlji i inostranstvu, čulo se u sali Regionalne privredne komore Zlatiborskog upravnog okruga, na skupu kome je prisutvovao veliki boj predstavnika malih i srednjih preduzeća ovog kraja.\nPrema podacima Ministarstva privrede u Srbiji ovaj sektor zapošljava oko 874.000 ljudi, u bruto domaćem proizvodu učestvuju sa 57 odsto, a ukupnom profitu sa 15, i kao takva mala i srednja preduzeća su stub i glavni pokretač nacionalne privrede.\nPrivrednicima je predstavljena i prva besplatna biznis platforma u Srbiji „Naša mreža“, jedina aplikacija na tržištu koja omogućava da se bez dodatnih ulaganja i potpuno online informišu, umreže i dobiju svu neophodnu podršku. Svojim članovima ova mreža na raspolaganje stavlja čitavu bazu osnovnih alata za svakodnevno vođenje posla, poput ugovora, prezentacija i obrazaca.\nU Regionalnoj privrednoj komori Zlatiborskog upravnog okruga prezentovan je i Javni poziv za podršku malim i srednjim preduzećima.\nVrednost projekta koji Privredna komora Srbije realizuje uz podršku Nemačke organizacije za međunarodnu saradnju GIZ i Razvojne agencija Srbije je milion evra.\nPrivredna komora Srbije i kompanija Vip mobile organizovali su u nekoliko gradova besplatne radionice na temu „Kako podržati mala i srednja preduzeća u 21.veku“, među njima je i Užice. Radionice su planirane ili već održane i u Kraljevu, Kruševcu, Valjevu i Somboru.\nPrethodni tekstPOČEO 24. JUGOSLOVENSKI POZORIŠNI FESTIVAL “BEZ PREVODA”\nSledeći tekstUdruženje poslovnih žena dodelilo nagrade CVET USPEHA ZA ŽENU ZMAJA NAJBOLJIM PREDUZETNICAMA


Misteriozna kompanija došla u posed neiskorišćenog dela interneta – Bankar.rs\nHome/KOMPANIJE/Misteriozna kompanija došla u posed neiskorišćenog dela interneta\nVrlo neobična stvar dogodila se na internetu na dan kada je Džo Biden postao 46. predsednik Sjedinjenih Američkih Država, piše AP.\nMisteriozna kompanija smeštena u kancelarijske prostore koji se nalaze iznad jedne banke u američkoj saveznoj državi Floridi javila je svetskim računarskim mrežama da od sada upravlja velikim, prethodno neiskorišćenim delom interneta koji se prethodno nalazio u vlasništvu Ministarstva obrane SAD-a, prenosi Jutarnji list.\nTaj deo se u međuvremenu učetverostručio na 175 miliona internet adresa te predstavlja 1/25 trenutnog interneta.\n“Ogroman je. To je najveća stvar u istoriji interneta”, rekao je Doug Madory, direktor za analizu interneta u kompaniji za upravljanje mrežama Kentik.\nTakođe, taj je deo dvostruko veći od prostora na internetu koji koristi Ministarstvo obrane SAD-a.\nRukovodilac Uprave za digitalnu obranu u Ministarstvu obrane SAD-a (DDS ) Bret Goldstin objavio je 23. aprila da se američka vojska “nada da će uspeti da proceni , evaluira i onemogućiti korišćenje internet prostora Ministarstva”.\nIz DDS-a su tada takođe rekli da se nadaju da će u sklopu napora da se obrane od sajber napada koje preduzimaju neprijatelji SAD-a “prepoznati potencijalne ranjivosti”.\nNaveli su da ti neprijatelji za napade koriste neisporišćene internet adrese te čak i blokove adresa. U Goldstinovoj izjavi nije stajalo hoće li Ministarstvo prilikom preduzimanja spomenutih aktivnosti potražiti pomoć spoljnih saradnika.\nPentagon ponekad mora da se nosi sa neželjenim “okupacijama” svog prostora. To je tako jer od 2011. godine vlada nestašica internet adresa prvih generacija.\nTakve adrese na aukcijama retko kada dostižu cene koje su manje od 25 američkih dolara. Madory kaže da će oglašavanje tog prostora olakšati teranje skvotera i omogući američkoj vojsci da “prikupi velike količine pozadinskog internet saobraćaja koje će potom koristiti za procenu pretnji”.\nNeki stručnjaci za kibernetičku bezbednost nagađaju da Ministarstvo obrane SAD-a taj prostor koristi kako bi napravio mamce za hakere (uređaji koji se koriste za tu svrhu zovu se “honeypots”, op. a.).\nDrugi pak smatraju da će pomenuti prostor koristiti za uspostavljanje vlastite infrastrukture za nadziranje sumnjivih aktivnosti. “Ovo značajno povećava prostor koji bi (Ministarstvo) moglo nadgledati”, rekao je Madory.\n“Malo mi je čudno to što je Ministarstvo tako postupilo”, rekao je direktor kompanije za kibernetičku bezbednost Farsight Security Paul Vixie, jedan od pionira interneta i dizajner sistema domenskih imena (DNS).\nKompanija Global Resource Systems nije odgovorila na upit iz AP-a. Kompanija inače nije prisutna na internetu, ali je vlasnica domena ne “grscorp.com”.\nSlužbena evidencija kaže da kompanija Global Resource Systems nije zatražila radnu dozvolu za grad Plantejšon. Kompanija Global Resource Systems registrovana je u američkoj saveznoj državi Delaver, a proces registracije vodio je advokat iz Beverili Hilsa u Kaliforniji.\nSpomenuta kompanija trenutno upravlja prostorom na internetu kakvim ne upravljaju Kineska državna telekomunikacijska kompanija, te veliki američki teleoperateri AT&T i Comcast.\nTa kompanija je tokom poslednjih deset godina više puta sarađivala sa FBI-om i Agencijom za napredne obrambene istraživačke projekte (DARPA).\nČasopis Wired objavio je 2011. godine priču o Packet Forensicsu i Saulinu u kojoj je pisalo da je ta kompanija državnim agencijama te snagama reda i bezbednosti prodavala uređaj koji je istima dopuštao pregledanje internet istorije pojedinaca.\nPrema podacima na internet stranici kompanije, ona još uvek prodaje “legalne uređaje za presretanje”.\nKompanija trenutno ima i ugovor s DARPA-om u sklopu kojeg rade na “korišćenju autonomije za odgovaranje na sisteme kibernetičkih neprijatelja”.\nUz to, Global Resource Systems ime deli sa firmom koju je istraživač internet prevara Ron Guilmette prokazao kao pošaljioca neželjenih imejl poruka.\nTa druga kommpanija imena Global Resource Systems ugašena je pre više od deset godina. Sedište ugašene kompanije takođe je bilo u prostorima u Plantejšonu na Floridi. Čak, bilo je na istoj adresi.\n“To je jako sumnjivo”, rekao je Guilmette te dodao da takve taktike skrivanja smatra neprimerenima i nepotrebnima. “Ako su se stvarno hteli sakriti, ne bi koristili ime Reja Saulina i ovo sumnjivo ime”.\nInternet Predsednik SAD\nZbog novih cena građevinskog materijala promene i na tržištu nekretnina


Varhelji: Prateći vladavinu prava, EU prati i eksproprijaciju u Srbiji | CEMAFORUM.rs\nVarhelji: Prateći vladavinu prava, EU prati i eksproprijaciju u Srbiji\nPitanje Evropskoj komisiji o eksproprijaciji zemlje u regionu Bora i ekološkim uticajima postavio je rumunski evroposlanik Marijan-Žan Marinesku.\nEvroposlanik iz redova Evropske narodne partije ukazao je da se članom 58 Ustava Srbije i članom 8 Zakona o eksproprijaciji jasno propisuje da se eksproprijacija primenjuje samo u slučajevima od javnog interesa. Međutim, član 4 Zakona o rudarstvu i geološkim istraživanjima je u suprotnosti s tim jer proširuje pravo na eksproprijaciju i na „privredni subjekt u privatnom ili javnom vlasništvu“, naveo je rumunski evroposlanik.\nKako je napisao u poslaničkom pitanju, tu neusklađenost oko prava na eksproprijaciju koristi privatna kompanija Ziđin majning grupa sa kineskim kapitalom i sedištem u Boru i ekspropriše imovinu sprskih građana u selima Ostrelj, Krivelj, Slatina, Metovnica i Brestovac u istočnoj Srbiji.\nMarinesku je od Komisije tražio stav po tom pitanju i takođe postavio pitanje da li je Komisija upoznata sa situacijom u pomenutim selima, u smislu prava na privatnu svojinu i u pogledu ekološke štete izazvane rudarskim aktivnostima.\nVarhelji je u odgovoru u ime Evropske komisije naveo da zakonitost eksproprijacije može da ocenjuje i Evropski sud za ljudska prava. Međutim, kako je naveo, takva pitanja su na prvom mestu u nadležnosti nacionalne vlasti Srbije.\n„Od Srbije se očekuje da primeni svoje zakonodavstvo. U situaciji potencijalnog sukoba između Ustava i zakona, svako pravno ili fizičko lice u Srbiji ima pravo da pokrene postupak za ocenu ustavnosti pred Ustavnim sudom“, naveo je evropski komesar za politiku proširenja i susedstva.\nVarhelji je naveo da Komisija budno prati šta se dešava sa životnom sredinom u Srbiji, uključujući u regionu Bora, i u svom dijalogu sa Srbijom naglašava značaj njene zaštite.\n„To uključuje zahtev za odgovarajuću procenu uticaja na životnu sredinu u vezi sa investicijama“, istakao je Varhelji.\nEvropski komesar je naveo i da su u izveštaju Komisije o Srbiji iz oktobra 2020. formulisane konkretne preporuke za delovanje radi otklanjanja nedostataka.\nKomisija je, pored ostalog, naglasila potrebu jačanja kapaciteta pravosuđa i inspekcije za zaštitu životne sredine u Srbiji, kao i uspostavljanja evidencije o sprovođenju Direktive o ekološkom kriminalu, navodi se u odgovoru evropskog komesara rumunskom evroposlaniku.


Dodela nagrada konkursa „Dani ćirilice“ biće 1. avgusta – RASEJANJE.info\n25.07.2020 25.07.2020 Katarina\tBavanište, Dani ćirilice, Srpska dopunska škola\nDečji sabor „Dani ćirilice“ pokrenut je 2002. godine sa željom da doprinese očuvanju srpske kulturne baštine, jezika i pisma, pesme i igre, starih zanata, običaja i pravoslavne vere. Okosnicu Sabora čini konkurs za najbolji literarni rad, najlepši kaligrafski rad, inicijal, vez, i ilustraciju i izradu lutke u narodnoj nošnji. Tema konkursa menjala se iz godine u godinu: vera nada i ljubav, srb, milosrđe, dobrota, kolevka, čast, brat, mostovi, budimo ljudi, svetinja.\nNa Konkursu za najbolji literarni i najlepši likovni rad, koji je Ministarstvo prosvete uvrstilo u Program Republičkih smotri, do sada je učestvovalo oko 30.000 učenika osnovnih i srednjih škola iz Srbije, Republike Srpske, Hrvatske, Crne Gore, Makedonije, Rumunije, Mađarske, Grčke, Albanije, Austrije, Nemačke, Norveške, Švajcarske, Švedske, Finske, Kine, Australije, Novog Zelanda, Južne Afrike, Amerike, Kanade i Ruske Federacije.\nNa konkurs „Dani ćirilice“ ove godine pristiglo je preko 500 iz rasejanja i 3.500 iz Srbije. Samo iz srpske dopunske škole iz Francuske i Italije poslato je preko 95 radova. „Koliko naši đaci vole ćirilicu, pokazuje broj od čak 20 nagrađenih radova. Srpska dopunska škola ponosna je na svoje đake i nastaviće da sa istim žarom približava deci čari srpskog jezika i ćiriličnog pisma“, poručile su nastavnice iz Italije i Francuske, koje su sa svojim đacima vrlo aktivni na skoro svim konkursima vezanim za očuvanje srpkog jezika u matici.\nNemili događaji tokom proteklih meseci nametnuli su nova rešenja, tako da će se svečana dodela nagrada, ukoliko to okolnosti dozvole, održati 1. avgusta 2020. godine u Bavanište. Dani ćirilice odvijaju se pod pokroviteljstvom Ministarstva prosvete, Ministarstva kulture i Opštine Kovin.\nNagrađeni učenici iz rasejanja i regiona\n← Ustavni sud u Austriji presudio da je uvođenje vanrednog stanja bilo „ustavno neutemeljeno“\nHram Vaskrsenja Hristovog u Beču otvoren za vernike →


Srbiju volimo - Nacionalni spektakl kroz igru i zvuk - UNA SAGA SERBICA u Sava Centru\nNacionalni spektakl kroz igru i zvuk - UNA SAGA SERBICA u Sava Centru\nProjekat IGRE I ZVUCI BALKANA je plesni, muzičko-vizuelni spektakl, baziran na modernizaciji izvornih igara, etno muzike i vizuelnoj estetici. U prilog činjenici da naš program ima za cilj oživljavanje, negovanje i promociju tradicionalne folklorne baštine, želimo da omogućimo mladim ljudima praktičnu ulogu u učestvovanju i stvaranju ovog značajnog projekta.\nU tu svrhu, angažovani su mladi, neafirmisani folklorni i baletski igrači iz Baletske škole Lujo Davičo., koji su tokom realizacije samog projekta sticali ne samo neophodno iskustvo, već smisao tradicije i poštovanje prema iskonskim vrednostima srpske baštine.\nOvim projektom želimo da pokažemo da imamo mlade školovane ljude, koji neguju prave vrednosti i lepotu umetnosti. Da mogu dostojno i sa ponosom, uvek i svuda, predstaviti Srbiju na svim manifestacijama u zemlji i inostranstvu. Na moderan i autentičan način gde se NACIONALNI SPEKTAKL IGRE I ZVUCI BALKANA. Pokazuje kao trajna vrednost u domenu kulture.\nSa željom da u novom i modernom svetlu predstavimo naše izvorno nasleđe koje se smatra kao najbogatije u svetu, na jedan sasvim nov način koristeći vizuelne impresije, 3d mapirane kulise, uz baletsko-akrobatski pristup koreografiji, u izvodjenju vrhunskih plesača, uz modernije muzičke aranžmane, predstavićemo etno – identitet Balkana, odnosno stilizovan autentičan ples (folklor) raznih balkanskih regiona.\nU projektu pored autorske ekipe, ukupno učestvuje 49 izvođača.\nIGRE I ZVUCI BALKANA, su projekat izgrađen od ideje grupe autora, koja je nastajala tokom cele 2012 godine. Ubeđeni smo da okupljanjem ovakvih grupa i formiranjem, za ovu priliku jedne sasvim nove, profesionalne trupe možemo postići i nadmašiti uspehe svetskih grupa koje su nam bile inspiracija. Sa druge strane smatramo da je etno – Balkan prilično atraktivan i da ovakav projekat može da izazove znatnu pažnju publike kod nas i u svetu.\nSRETENJSKI USTAV - temelj srpske ...


Balkan - datum: 2021-02-19 SAD OPTUŽILE OBAVJEŠTAJCE IZ SJEVERNE KOREJE NA SAJBER NAPAD\nHakeri ukrali kriptovalute (ilustracija) Pokušli da ukradu 1,3 milijarde dolara\nAmeričko ministarstvo pravde optužilo je trojicu vojnih obavještajaca Sjeverne Koreje da su učestvovali u sajber napadima, u pokušaju da od banaka i privatnih lica ukradu 1,3 milijarde dolara u kriptovalutama, ali i tradicionalnim valutama.\n– Operativci Sjeverne Koreje, koji su koristili tastature umjesto pištolja, ukrali su digitalne novčanike pune kriptovaluta umjesto džakova para, i oni su vodeći pljačkaši banaka u svijetu – rekao je pomoćnik državnog tužioca SAD Džon Demers, prenio je Gardijan.\nKriminalni trio je stvorio zlonamjernu aplikaciju za kriptovalute, otključavajući virtuelna vrata do kompjutera žrtava, zatim su hakovali kompanije i trgovali digitalnim valutama kao što je bitkoin i razvili su specifičnu platformu podataka kako bi izbjegli sankcije i tajno podizali novac, navodi se u saopštenju ministarstva pravde SAD.\nPostupak je pokrenut u federalnom sudu u Los Anđelesu i zasniva se na optužbama iz 2018. godine protiv jednog od trojice osumnjičenih, Park Jin Hjoka, koji je optužen da je hakovao fotografije Sonija četiri godine ranije i da je 2016. godine ukrao 81 milion dolara iz centralne banke Bangladeša.\nU optužnicama se nalaze još dvojica osumnjičenih – Jon Čhang Hjok i Kim Il, koji su navodno radili za sjevernokorejsku vojnu obavještajnu hakersku grupu, Izviđački javni biro.\nU sajbersekjuriti krugovima, to tijelo je poznato i pod imenima grupa Lazarus i APT 38.\nKao dodatak prethodnim optužbama, trio je bio uključen u operacije van Sjeverne Koreje, Rusije i Kine, u pokušaju da ukradu 1,3 milijardi dolara hakovanjem kompjutera uz pomoć posebnih metoda, zaključuje se.


Maglaj posjetio Dragan Čović, predsjedavajući DN PSBiH\nU Maglaju je danas boravio Dragan Čović, predsjedavajući Doma naroda Parlamentarne Skupštine BiH. Čovića je primio općinski načelnik Mehmed Mustabašić koji je govorio o aktuelnom stanju na općini počev od privrede, povratka, sanacije infrastrukture pa do problema nezaposlenosti sa kojim je suočena i ova sredina.\nNajviše je bilo riječi o rekonstrukciji putnog pravca Novi Šeher - Komušine. Ovim putem dobili bi puno svi stanovnici koji žive na ovom području Bošnjaci, Srbi i Hrvati, te bi se pospješio dvosmjeran povratak.\n„Vjerujem da putem Vijeća ministara i institucija u Vijeću možemo dati podršku jednom ovakvom projektu. Put bi i povezivao ljude, a prilika je ovo da pokažemo da nam je i praktično stalo do ovoga kraja. Obećao sam da ću razgovarati sa poredsjednikom Vijeća ministara ali i sa kolegama u Domu naroda – da vidimo kako možemo ubrzati realizaciju projekta“, naglasio je Čović.\nPrema riječima načelnika Mustabašića, novošeherski kraj interesantan je i sa aspekta razvoja turizma, prirodnih bogatstava, ali i još intenzivnijeg razvoja poljoprivrede.


DSS: Stručna javnost da digne glas zbog Prirodnjačkog muzeja - NOVA portal\nPolitika Autor:Fonet 23. Feb. 202116:45\nDemokratska stranka Srbije (DSS) saopštila je danas da je Ministarstvo kulture i informisanja dužno da objasni razloge zbog kojih se Prirodnjačkom muzeju oduzima status samostalne ustanove, naglašavajući da je ta institucija osnovana 1895. godine, a tokom 125 godina rada postigla je impozantne uspehe u oblasti nauke, muzeologije i pedagogije, .\n“Budući da racionalne razloge nije moguće pronaći, postoji osnovana sumnja da ova namera ima veze sa korupcionaškim poslovima i investitorskim urbanizmom koji uništava svako kulturno i istorijsko nasleđe u Beogradu koje se nađe na putu povećenja profita vlasnika sumnjivog kapitala”, ukazuje DSS.\n“Vesić planira rušenje na desetine zaštićenih zgrada”\n26. Sep. 2020 41\nKako se navodi, treba podsetiti da je planom detaljne regulacije bloka na Vračaru između ulica Krunske, Kneginje Zorke, Njegoševe i Smiljanićeve predviđena i mogućnost rušenja zgrade sadašnjeg Prirodnjačkog muzeja, koju je projektovao arhitekta Danilo Vladisavljević i koja spada u vredno arhitektonsko nasleđe grada.\n“Da li je moguće da će Prirodnjački muzej biti žrtva sprege bezgranično bahatih, neprofesionalnih i korumpiranih gradskih urbanista, Zavoda za zaštitu spomenika kulture grada, primitivnih investitora i kapitala sumnjivog porekla, upitala je DSS. Ministarstvo kulture mora da se hitno oglasi, a stručna javnost da digne glas u odbranu Prirodnjačkog muzeja”, dodaje se u saopštenju.


Partizan poklekao u produžecima, Pro Reko prvi finalista Evrolige :: Sportal\nPartizan poklekao u produžecima, Pro Reko prvi finalista Evrolige\nM.G / Blic Online - Vest objavljena: 00:21 - 22.11.2015\nVaterpolisti Partizana ostali su bez plasmana u finale završnog turnira Evrolige nakon što su poraženi od italijanskog Pro Reka posle produžetaka rezultatom 8:7 (0:2, 2:2, 1:1, 3:1 - 2:1, 0:0). Izabranici Igora Milanovića vodili su tokom celog meča, ali\nVaterpolisti Partizana ostali su bez plasmana u finale završnog turnira Evrolige nakon što su poraženi od italijanskog Pro Reka posle produžetaka rezultatom 8:7 (0:2, 2:2, 1:1, 3:1 - 2:1, 0:0). Izabranici Igora Milanovića vodili su tokom celog meča, ali su u poslednjoj četvrtini poklekli i dozvolili najskupljem timu na svetu da plasman u finale overi preko produžetaka.\nOba tima su nastavila sa čvrstim odbranama, doduše, crno-beli su imali problema i da ugroze Tempesta, ali to nije smetalo da iz drugog šuta u okvir gola povedu sa 2:0 pogotkom Miloša Korolije.\nĐenovljani nisu našli ključ za odbranu Partizana i posle prvih osam minuta srpski šampion je zadržao prednost od dva gola prednosti.\nDruga četvrtina počela je nalik prvoj pogotkom Vujasinovića za 3:0. Drugo isključenje Nikole Rađena nije pomoglo Pro Reku da konačno savlada Sora koji je novom intervencijom nastavio da frustrira potpuno izgubljene Italijane. U kontri Duško Pijetlović je ostao sam na dva metra i nije imao nikakvih problema da poveća prednost na čak 4:0!\nKonačno je i Andrija Prlainović oprobao svoj udarac, ali njegov lob završio je na prečki.\nPeto isključenje vaterpolistima Partizana konačno je dozvolilo Pro Reku da dođe do gola. Tamaš Kašaš bio je strelac pogotka za 4:1.\nNeujednačenom kriterumu nije bilo kraja jer je Miloš Korolija dobio isključenje za faul u napadu, a Partizanovo dete Filip Filipović je smanjio rezultat na 4:2.\nPoslednji napad crno-belih ponovo je potvrdio Milanovićeve reči pred Fajnal for kada je Prlainović naterao Tempestija na novu intervenciju, lopta se odbila u Vujasinovićeve ruke, kapiten Partizana je smireno postigao treći pogodak koji je poništen zbog novog misterioznog faula u napadu.\nDugo nije bilo pogotka u trećoj četvrtini. Prvi peterac na utakmici je očekivano dodeljen favorizovanim Đenovljanima, a siguran realizator je bio Filip Filipović za 4:3.\nPartizan je odmah uzvratio u sledećem napadu preko najboljeg strelca ove sezone Andrije Prlainovića - 5:3.\nSreća je konačno pogledala Partizan kada je prečku zatresao Kašaš nakon nove prednosti igrača više, a veliku priliku za smanjenje prednosti imali su i u sledećem napadu.\nVujasinović je pogodio prečku pred zvuk sirene, ali se u poslednju četvrtinu ulazi sa rezultatom 5:3.\nNorbert Madaraš je odmah na startu najavio dramu pogotkom za 5:4.\nPartizan je delovao pomalo bez ideje i kao da se čekalo izjednačenje Pro Reka. Soro je u prvom navratu sjajno intervenisao, a prečka je ponovo spasavala crno-bele.\nPartizan je imao duplo više isključenja u odnosu na rivale, a gotovo da se svaki napad tima iz Beograda završavao faulom u napadu. Filipović je na polovini poslednje četvrtine konačno doneo toliko željeno izjednačenje Italijanima svojim trećim pogotkom – 5:5.\nPartizan je propustio retku prednost igrača više, a Soro je neverovatno intervenisao kada je Kalkatera ostao sam ispred njegovog gola.\nMinut i po pre kraja Pro Reko je po ko zna koji put imao prednost igrača više, a Tamaš Kašaš je fenomenalnim lobom prvi put na utakmici doneo prednost Italijana za 6:5!\nIsključenje je usledilo i na drugoj strani, ali niko nije imao hrabrosti u poslednjem napadu Partizana. Prednost igrača više je istekla, odgovornost je preuzeo Vujasinović koji je uz puno sreće i pomoći golmana Tempesta koji je sam ugurao loptu preko linije izjednačio na 6:6 i odveo meč u produžetke!\nNovo isključenje na startu prvog produžetka iskoristio je Filipović za četvrti pogodak i vođstvo od 7:6, a potop Partizana se tu nije završio jer je usledila kontra dva na jedan koju je završio Kašaš svojim trećim pogotkom.\nIpak, gol nade u sledećem napadu dao je Nikola Rađen za 8:7 što je i ostao konačan rezultat nakon prvog produžetka.\nOba tima su u poslednja tri minuta bila i više nego obazriva, isključenja su bila retka sve do poslednjih 37 sekundi kada je Partizan dobio prednost igrača više. Usledio je tajmaut Milanovića, a u poslednjem napadu lepo izrađenu akciju Aleksić je završio pogodivši blok jednog od igrača Pro Reka.\nNakon puno borbe sa italijanskim vaterpolistima i sudijama vaterpolisti Partizana se nisu ni najmanje obrukali, ali ostaje gorak ukus u ustima jer je propuštena velika šansa i ispušteno vođstvo od čak 4:0.\nU drugom polufinalu aktuelni šampion Primorac slavio je protiv Juga iz Dubrovnika sa 11:10.\nVK Partizan Pro Reko Fajnal for Evrolige Sportovi na vodi


Usvojena Deklaracija o Dunavskoj strategiji\nPredsednik Evropske komisije i premijer i predsednik Rumunije na otvaranju samita o Dunavskoj strategiji u Bukureštu\nNa samitu u Bukureštu danas je usvojena Deklaracija o evropskoj strategiji za region Dunava u kojoj su visoki funkcioneri 14 podunavskih zemalja podržali angažovanost u ostvarenju tog programa.\nUsvojena politička Deklaracija predstavlja konačni akt posle niza susreta u podunavskim zemljama na kojima je razmatrana definicija buduće Dunavske strategije, koju su 2008. godine predložile Austrija i Rumunija.\nPotpredsednik Vlade Srbije Božidar Djelić, ocenio je da ta deklaracija "ima težinu" - jer je poslednja deklaracija pred objavljivanje Dunavske strategije 8. decembra i njeno prihvatanje od strane Evropske komisije. Đelić je izjavio da je Srbija prirodni deo Evropske unije i da će izrada evropske strategije za Dunav dodatno ojačati pozicije Beograda u Uniji.\nOn je istakao da će Srbija na Dunavu imati zajedničke projekte sa Rumunijom, Austrijom, Nemačkom, Madjarskom, Hrvatskom i Slovenijom. Posle razgovora sa rumunskim premijerom Emilom Bokom, Djelić je rekao da Srbija i Rumunija imaju zajednički interes u vezi sa razvojem Dunava, jer veliki deo granice dve zemlje ide duž te reke.


26.11.2017 u 09:23\nOdobreno preuzimanje Galenike\nKompanija „Elius” iz Luksemburga postaće novi vlasnik „Galenike” ne samo zato što je ispunila uslove iz tendera, već i zato što je Komisija za zaštitu konkurencije dala zeleno svetlo na ovu transakciju. Prilikom ocene efekata koncentracije komisija je konstatovala da podnosilac prijave nije bio prisutan na definisanim relevantnim tržištima proizvoda na teritoriji Republike Srbije. Zaključeno je da realizacija predmetne koncentracije neće izazvati negativne efekte na definisanim relevantnim tržištima, a novi vlasnik steći će postojeći tržišni udeo društva. Kako je navedeno u rešenju komisije, kojim je odobrena koncentracija, preduzeće „Elius” osnovano je 29. septembra ove godine u Luksemburgu s ciljem kupovine „Galenike”. Jedini član podnosioca prijave je društvo „Glob farma” koje je


Lukašenko tvrdi da je sprečio "krvavu pobunu" | Ekspres.net\nLukašenko tvrdi da je sprečio "krvavu pobunu"\n"Legalno sam postupio"\nIzvor: EPA / SPUTNIK POOL / ALEXANDER ASTAFYEV / SPUTNIK / G\nPredsednik Belorusije Aleksandar Lukašenko izjavio je da je opozicioni bloger Roman Protaševič, čije je hapšenje izazvalo međunarodno negodovanje, planirao da izvede krvavu pobunu u Belorusiji.\nProtaševič je stavljen na poternicu beloruskih vlasti u novembru, nakon prošlogodišnjih masovnih protesta organizovanih zbog sporne izborne pobede Aleksandra Lukašenka.\nLukašenko je optužio Zapad da je pokušao da iskoristi preusmeravanje aviona Rajaner tokom vikenda, za vođenje hibridnog rata protiv njega i rekao da je lažno prikazao njegovo postupanje u vezi sa incidentom.\nOn je naveo da je postupio legalno i u skladu sa svim međunarodnim normama, ali da su oni koji mu ne žele dobro pokušali da iskoriste avionsku epizodu kako bi probali da podriju njegovu vladavinu.\n"Kao što smo predviđali, oni koji nam ne žele dobro izvan zemlje i u zemlji su promenili metode napada na državu", rekao je Lukašenko u parlamentu.\nOni koji nam ne žele dobro su prešli mnoge "crvene linije" i napustili su zdrav razum i ljudski moral, istakao je predsednik Belorusije.\nOvo je prvi njegov komentar nakon prinudnog sletanja putničkog aviona, koje je izazvalo međunarodno negodovanje, preneo je Rojters.\nPredsednik Belorusije, kako tvrdi agencija, naredio je u nedelju prinudno sletanje u Minsk aviona kompanije Rajaner u kojem je putovao istaknuti opozicioni bloger Roman Protaševič.\nU izveštaju britanske novinske agencije se navodi da je Lukašenko lično naredio i da jedan avion beloruske ratne avijacije doprati avion Rajanera do aerodroma u Minsku.\nProtaševič, koji je bio na poternici beloruskih vlasti nakon prošlogodišnjih masovnih protesta organizovanih zbog sporne izborne pobede Aleksandra Lukašenka, uhapšen je nakon sletanja aviona na aerodrom u Minsku.\nbelorusija Aleksadnar Lukašenko Roman Protaševič\nBeloruski bloger tvrdi da je dobro (VIDEO)\nSvet 25.05.2021. 09:53\nU video snimku koji se pojavio na internetu, beloruski bloger Roman Protaševič, koji je uhapšen u nedelju kada je avion "Rajanera" iz Atine preusmeren i primoran da sleti u Minsk umesto u litvanski Vilnjus, kaže da je dobrog zdravlja i priznaje da je učestvovao u organizaciji masovnih protesta u Minsku prošle godine.


Vesti: Stefan Milićević\nSENIORI: TK Crvena zvezda šampion Srbije\nSeniori teniskog kluba Crvena zvezda osvojili su titulu šampiona Srbije za 2015. godinu. U finalu su sa 4:1 savladali TK TA Živković. [ad#tamara-tekstzuto-300-250-tekst-desno] Seniorsko prvenstvo Srbije u tenisu održano je […]\nSrpske teniske nade: Titule za Jovanu Jakšić, Barbaru Bonić, Ivanu Jorović, Minu Marković i Ninu Marjanović\nProtekla nedelja bila je sjajna za naše mlade teniserke. Titule je osvojilo čak njih pet, Jovana Jakšić, Barbara Bonić, Ivana Jorović i Mina Marković u singlu, kao i Nina Marjanović […]\nMladi teniseri Srbije otputovali na Vinter kup\nOd 1. do 3. februara dečaci i devojčice uzrasta 14 i 16 godina, teniseri i teniserke naše mlade reprezentacije igraće kvalifikacione turnire za Vinter kup. Naši teniski talenti u kategoriji […]\nStrahinja Rakić i Dejana Radanović šampioni Srbije u kategoriji do 18 godina!\nJuče je završeno zimsko dvoransko prvenstvo države za osamnaestogodišnjake, a do titule su stigli teniser Crvene Zvezde Strahinja Rakić i članica teniskog kluba AS iz Novog Sada Dejana Radanović. Strahinja […]\nIntervju sa Stefanom Milićevićem, šampionom Srbije do 16 godina\nU toku je Australijan Open. Tenis Uživo je iskoristio priliku da uradi intervju sa momkom koji će u bliskoj budućnosti pokazati da li je on taj koji će naslediti Novaka […]


Bijeljina - Mićo Mićić pozvao Srbe na opšte jedinstvo - NOVI GLAS\nBijeljina – Mićo Mićić pozvao Srbe na opšte jedinstvo\nPodizanjem zastave Republike Srpske na jarbolu u gradskom centru Bijeljina se pridružila obilježavanju Dana srpskog jedinstva, slobode i nacionalne zastave, uz poziv gradonačelnika Miće Mićića na jedinstvo u čitavom srpskom korpusu.\n“Cilj nam je da u čitavom srpskom korpusu napravimo jedinstvo i da budemo jedinstveni u želji i nastojanju da se ne dese više ratovi, da živimo u okruženju koje će poštovati srpski narod, gdje ćemo i mi poštovati sve druge”, rekao je Mićić.\nIstičući značaj očuvanja nacionalnog identita, on je kao zajednički cilj istakao prosperitet u modernoj državi, sa što višim standardom građana.\nZastave Republike su na jarbol podigli i zamjenik gradonačelnika Marko Mihajlović i predsjednik Skupštine grada Bijeljina Aleksandar Đurđević.\nĐurđević je ocijenio da saradnja Republike Srpske i Srbije nikad nije bila bolja.\n“To se ogleda ne samo kroz obilježavanje važnih datuma iz naše istorije, značajnih manifestacija koje slavimo zajedno, nego i kroz mnoge investicione projekte kojima Srbija direktno pomaže Republici Srpskoj i svaka lokalna zajednica u Srpskoj je to osjetila”, rekao je on.\nPrema riječima Đurđevića, nema lokalne zajednice u Srpskoj u kojoj Srbija nije uradila neki investicioni projekat. On je izrazio zahvalnost što je Bijeljina jedan od gradova koja je dobila mnogo takvih investicija.\n“Jedna od najvažnijih stvari koje radimo zajedno je autoput koji će povezati srpske prijestonice Banjaluku i Beograd i ima mnogo stvari u budućnosti kojima se radujemo zajedno”, istakao je Đurđević.\nU Bijeljini obilježen Dan srpskog jedinstva\nNoviGlas Bijeljinka niže pobjede – Marica osvojila španski Superkup!


Potpredsednik Nemačkog Maršalovog plana Ivan Vejvoda posetio je Beograd i tom prilikom je izneo ocenu da Srbija ne može ostati neutralna po pitanju Krima i Rusije. Sa druge strane, ministar inostranih poslova Ivan Mrkić je izjavio da Srbija neće preduzimati neprijateljske korake prema Rusiji.\nSrbija ne može ostati neutralna po pitanju uvođenja sankcija Rusiji zbog krize na Krimu, izjavio je danas potpredsednik Nemačkog Maršalovog fonda u SAD Ivan Vejvoda i dodao da, kada se govori o tome treba imati u vidu da je Srbija već krenula ka EU, da je u ekonomiji usmerena ka zemljama Unije, ali i da je, kao i veći deo Evrope, zavisna od ruskog gasa.\nVejvoda je novinarima u Beogradu rekao i da niko od Srbije ne traži da uvede sankcije Rusiji i da u Briselu imaju razumevanja, kao i da su događaji u Ukrajini nešto što je potpuno neželjeno zato što Srbija, prema njegovim rečima, čvrsto stoji iza principa državne suverenosti i teritorijalnog inte-griteta, koji je u slučaju Ukrajine narušen:\n"Mi smo se uputili ka EU, tu nema nikakve dileme. Samim tim smo se opredelili za jedan vrednosni sistem zasnovan na vladavini prava, koji samim tim znači 'ne' ovom što se dogodilo na Krimu, van vladavine prava. Za jedan sistem u kome postoji sloboda govora".\nVejvoda smatra da je dobro što postoji kontinuitet politike ove vlade sa radom prethodne vlade, koja je 2011. započela pregovore sa EU. Briselski sporazum i otvaranje pregovora sa EU su takođe naslonjeni na rad vlade, rekao je Vejvoda i dodao da su Srbiji sada neophodne duboke ekonomske reforme:\n"Čini mi se da sve ono što je rečeno od strane gospodina Vučića u kampanji ukazuje na to da postoji ozbiljna namera da se ide u reforme. Naravno videćemo, ne samo iz sastava Vlade, nego i iz prvih meseci da li je to tako. Nadam se da će biti tako".\nA povodom situacije na Krimu, šef srpske diplomatije Ivan Mrkić je danas izjavio da Srbija neće preduzimati neprijateljske korake prema Rusiji, dok je šefica pregovaračkog tima Srbije Tanja Miščević rekla da Srbija, kao kandidat za članstvo u EU, ima obavezu da usklađuje svoju spoljnu politiku sa stavovima Unije, ali i da u okviru priprema za članstvo ima dovoljno prostora da neka pitanja rešava na svoj način.


VIŠKOVIĆ: STAROM AVIONU ZABRANJEN LET, NOVI DONOSI UŠTEDE | RTV Slobomir\nVIŠKOVIĆ: STAROM AVIONU ZABRANJEN LET, NOVI DONOSI UŠTEDE\nPredsjednik Vlade Republike Srpske Republike Radovan Višković rekao je danas da je avion Vlade Srpske prizemljen prije dva mjeseca na osnovu međunarodnog naloga, te da je zbog visokih troškova njegovog obaveznog remonta i iznajmljivanja nove letjelice donesena odluka da bude kupljen novi.\n"Nema tu nikakvih tajni. Prije dva mjeseca, kada je pokrenuta procedura za kupovinu novog aviona, naš je bio prizemljen kao i svi avioni te vrste u svijetu. To nije učinjeno zbog kvara na našem avionu, nego zbog kvara koji se pojavio na takvoj vrsti letjelica negdje u svijetu te je došao nalog da sve 'cesne' tog tipa budu prizemljene", pojasnio je Višković.\nOn je novinarima u Banjaluci rekao da avion Vlade Republike Srpske skoro dva mjeseca nije letio zbog čega je iznamljivan tuđi avion, što je proizvelo velike troškove.\n"Ne znajući kada ćemo ponovo dobiti dozvolu za let našeg aviona, koja može biti uskraćena kada god neko drugi donese odluku, odlučili smo da razmotrimo mogućnost nabavke novog aviona po sistemu 'staro za novo'. Nismo bili zadovoljni procjenom vrijednosti našeg aviona koju su obavili ljudi iz 'Cesne', donijeli smo odluku da nabavimo novi avion i da kompletan iznos finansiramo iz budžeta Srpske", istakao je Višković.\n"Sve je urađeno po ekonomskim standardima. Iduće godine ističe garantni rok za naš avion i on bi morao ići na redovan servis koji uključuje i remont oba motora, a to bi koštalo više od milion i po evra. Kada se saberu troškovi remonta i koliko košta stari avion donijeli smo odluku da uz doplatu, koja nije ni beznačajna, ali ni velika, možemo da dobijemo novi avion i time smanjimo troškove za Republiku Srpsku", pojasnio je Višković.


PUTIN KAO REGAN: 'Čitajte mi s usana, nismo se miješali u američke izbore' - GlobalCir\nRuski predsjednik Vladimir Putin odbacio je danas ponovo navode o mješanju Rusije u izbornu kampanju u SAD uz citat izjave bivšeg američkog predsjednika Ronalda Regana.\n“Regan je tokom jedne rasprave o porezu rekao – Čitajte mi s usana: Ne!”, kazao je Putin odgovarajući na molbu moderatora plenarne sednice na Arktičkom samitu da pojasni da li se Rusija mješala u američke izbore.\nRuski predsjednik je takođe dodao da Moskva želi da izgradi partnerske odnose sa Vašingtonom te da je sve drugo laž.\n“Ispitivanje javnog mnjenja u SAD pokazuje da tamo ima mnogo prijatelja Rusije. Želim da kažem sljedeće: mi shvatamo i tretiramo SAD kao veliku silu sa kojom želimo da razvijamo svaku partnerske odnose”, rekao je Putin.\nSve drugo, kako je dodao, jeste laž, fabrikovanje i provokacije u odnosu na Rusiju, prenosi TAS S.\nTakođe je kazao da neke snage u SAD igraju na rusku kartu kako bi osnažile političku poziciju i ostvarile svoje ciljeve\n“Laži, lažne vijesti i provokacije kada je riječ o Rusiji koriste se u američkoj domaćoj političkoj borbi”, rekao je Putin.\nRajan: Nove informacije o miješanju Rusije u izbore SAD\nPredsjedavajući predstavničkog doma američkog kongresa Pol Rajan izjavo je da postoje nove informacije o miješanju Rusije u prošlogodišnje predsjedničke izbore u SAD.\nOn je u intervjuu za CBS izjavio da mu je šef komiteta za obavještajne poslove predstavničkog doma Devin Nunes rekao da je od “uzbunjivača” dobio te nove informacije.\nRajan je rekao da on sam nije vidio ta nova dokumenta, ali da “čekamo da budu obezbijeđena kongresu”.\nNa pitanje da li je predsjednik SAD pod istragom, Rajan je rekao: “Ne bih da govorim u ime FBI, ali nikad nisam video nikakve naznake ili dokaze da jeste”.\nNunes se sa tajnim izvorom sastao u Bijeloj kući prošle nedjelje kako bi pregledali povjerljivi materijal, koji kako on kaže, sadrži dokaze da su strane službe “slučajno” snimile Trampove saradnike u komunikaciji sa Rusima.\nKako se navodi, demokrate od Nunesa zahtijevaju da se izuzme iz istrage o ruskom miješanju.


Luštica Bay zapošljava više od 80 radnika - Radio Tivat\nLuštica Bay zapošljava više od 80 radnika\nOve godine sezonski poslovi su planirani dominantno u sektoru hrane i pića, kao i operativnih poslova, a najbolji će nakon sezone dobiti dugoročniji angažman\nBroj zaposlenih, koji se znatno uvećava iz godine u godinu, ide u prilog činjenici da je kompanija Luštica Develompment visoko pozicionirana na listi ne samo najvećih već i najpoželjnijih poslodavaca u Crnoj Gori. Više od 80 sezonaca biće raspoređeno na radnim pozicijama: konobari, kuvari, pomoćno ugostiteljsko osoblje, radnici na plaži, spasioci, vozači, baštovani, tehničari, sobarice, radnici na održavanju javnih površina, animatori, koordinatori u organizaciji događaja i sportskih aktivnosti, podrška u tehničkom i marketing sektoru, i drugim radnim mjestima.\n„Tehnička znanja i vještine, znanje stranih jezika, komunikacione vještine i motivacija se cijene kod kandidata, ali zasigurno i strast prema turističkoj industriji. Rado dajemo priliku motivisanim ljudima koji su spremni da grade karijeru od samog početka i uče od profesionalaca, po svjetskim standardima i u internacionalnom okruženju. Mnogi sezonski radnici se vraćaju na svoje pozicije, a neki su i unapređeni – kultura sezonskog zapošljavanja sa dobrim rezultatima uglavnom rezultira dugoročnim angažmanom“, istakla je Antonia Kelava, HR menadžerka na projektu Luštica Bay.\nPoseban fokus u regrutaciji na projektu Luštica Bay je ugostiteljki sektor u plažnom klubu Almara, kao dinamičnom poslovnom okruženju na atraktivnoj lokaciji, i sa dobrim potencijalima za unapređenje vještina pod mentorstvom menadžmenta sa internacionalnim iskustvom.\n„Postignuća i uspjesi Luštice Bay zapravo jesu i biće rezultat njenog sjajnog tima – ovog ljeta budi i ti dio internacionalnog tima profesionalaca u svim oblastima koji zalaganjem i posvećenošću svakodnevno pomjeraju granice“, dodala je Kelava.\nSvi zainteresovani kandidati mogu poslati poslovnu biografiju na:\nKomnenović i Mrdak podnijeli krivične prijave protiv Rada Gaga Arsića\n“Koncert pod maskama” u Muzičkoj školi Tivat\n"Koncert pod maskama" u Muzičkoj školi Tivat


Srednji kurs dinara 117,5683\nSrednji kurs dinara prema evru iznosi danas 117,5683 dinara za evro, što je neznatna promena u odnosu na utorak, objavila je Narodna banka Srbije.\nBEOGRAD - Srednji kurs dinara prema evru iznosi danas 117,5683 dinara za evro, što je neznatna promena u odnosu na utorak, objavila je Narodna banka Srbije.\nDinar je prema evru jači za 0,1 odsto na mesečnom i za 0,4 procenta na godišnjem nivou, a u odnosu na početak godine će imati nepromenjenu vrednost.\nNikolić: Pad od 3% i nije toliko strašan u odnosu na druge\nPredviđanje Međunarodnog monetarnog fond da će bruto domaći proizvod Srbije pasti ove godine za tri odsto zbog globalne krize izazvane pandemijom korona virusa je optimističnija projekcija, smatra ekonomista Goran Nikolić i navodi da toliki pad nije strašan u odnosu na druge zemlje regiona.\nBEOGRAD - Predviđanje Međunarodnog monetarnog fond da će bruto domaći proizvod Srbije pasti ove godine za tri odsto zbog globalne krize izazvane pandemijom korona virusa je optimističnija projekcija, smatra ekonomista Goran Nikolić i navodi da toliki pad nije strašan u odnosu na druge zemlje regiona.\nNikolić za Tanjug kažze da je projekcija MMF-a da bi svetska privreda trebalo da padne u ovoj godini tri posto, koliko je predviđanje i za Srbiju s tim što će, kako je naveo, razvijene zemlje pasti značajno više i to šest odsto, dok će takozvane zemlje u razvoju imati pad od oko jedan odsto.\nEmitovanje zajedničkog duga je moguć odgovor evrozone za rešavanje problema ekonomskog uticaja pandemije koronavirusa, izjavio je danas predsednik evrogrupe Mario Senteno u intervjuu za italijanski dnevnik Korijere dela Sera.\nRIM - Emitovanje zajedničkog duga je moguć odgovor evrozone za rešavanje problema ekonomskog uticaja pandemije koronavirusa, izjavio je danas predsednik evrogrupe Mario Senteno u intervjuu za italijanski dnevnik Korijere dela Sera.


Ministar sigurnosti BiH Dragan Mektić upozorio je u ponedjeljak kako problem ilegalne migracije u toj zemlji postaje sve teži zbog političkih blokada, a kao izravnog krivca za takvo stanje označio je člana Predsjedništva BiH Milorada Dodika optuživši ga da planski opstruira provedbu bilo kakvih predloženih mjera jer na taj način želi srušiti BiH kao državu.\nNa konferenciji za novinare Mektić je kazao kako Dodik već mjesecima iznosi lažne tvrdnje da Vijeće ministara BiH nema nikakav plan za rješavanje problema ilegalnih migracija, što nije točno. "To je laž, dezavuiranje i pokušaj manipulacije", kazao je Mektić pojašnjavajući kako Vijeće ministara redovito razmatra ovaj problem te je predložilo niz mjera koje bi valjalo poduzeti, no Predsjedništvo BiH nije odobrilo ni jednu jer se svakoj usprotivio upravo Dodik. Kao dokaz za to naveo je činjenicu da je zbog Dodikova protivljenja odbijeno zapošljavanje 500 graničnih policajaca. H\nGranična policija bez tehničke opreme\n"Predsjedništvo BiH nije nam odobrilo ni jednu marku za rješavanje problema migracija", kazao je Mektić dodajući kako Granična policija zbog toga nema ni tehničke opreme koja joj je potrebna. Dodika je prozvao i zbog toga što je odbio dati suglasnost da se pripadnici oružanih snaga BiH angažiraju kako bi policiji pružili potporu u osiguranju nadzora granice iako je Vijeće ministara predložilo da oni to čine bez oružja te da sudjeluju isključivo u postavljanju zapreka.


Vesti online / Vesti / Svet / Bregzit na internetu popularniji i od pornića\nIzlazak Britanije doveo do nezamislivog\nPo prvi put, verovatno u istoriji interneta, pitanja o politici u Britaniji postala su zanimljivija ljudima čak i od same pornografije.\n“Bregzit” je u vreme donošenja odluke Ujedinjenog Kraljevstva o izlasku iz Evropske unije, postao popularnija tema od svih ostalih, a ljudi su se putem Gugla neprekidno informisali o toku referenduma.\nTako je pornografija, barem na neko vreme, smenjena s pozicije etalona u procenjivanju šta ljudi na internetu najčešće traže. Bregzit je prevazišao i sve ostalo, uključujući i fudbal (i to u jeku Evropskog prvenstva), Tejlor Svift, koja je ušla u vezu s glumcem Tomom Hidlstonom, pa i sve ostalo.\nU petak ujutro, kada su rezultati referenduma i zvanično saopšteni, bilo je čak tri puta više pretraga “Bregzita”, nego pornografije.\nSVET Nemci "staju na loptu": Budimo strpljivi sa Britancima!\nSVET "Izašli su iz u EU, ali ostaju u NATO"


CRTA :Najavljen zbornik radova na skupu „Otuđene ili 'otete' institucije u Srbiji" - CRTA\nNajavljen zbornik radova na skupu „Otuđene ili ‘otete’ institucije u Srbiji“\nAktuelnosti / 27.02.2019.\nNa jednodnevnom skupu pod nazivom „Otuđene ili ‘otete’ institucije u Srbiji“ najavljen je zbornik radova različitih autora i autorki na Institutu za filozofiju i društvenu teoriju. Zbornik se izdaje u okviru projekta koji realizuje Institut za filozofiju društvenu teoriju i Centar za etiku, pravo i primenjenu filozofiju uz podršku Fonda Za Otvoreno Drustvo. U okviru ovog skupa, deo Crtinog tima Vujo Ilić i Tara Tepavac, predstavili su svoje radove koji će tek biti objavljeni.\nVujo Ilić u svom radu „Srbija je zarobljena država, ali to nije njen najveći problem” , analizira urušavanje kontrolnih mehanizama.\n„Sve više govorimo o konceptu zarobljene države. Ali ne slažemo se o tome šta taj koncept znači. Zarobljavanje države trebalo bi da se koristi u užem smislu, da opiše veliku korupciju kroz koju akteri utiču na zakonodavni okvir kako bi ostvarili svoje interese. Taj fenomen bismo dalje trebalo jasno da razlikujemo od klijentelizma kao oblika korupcije koji omogućava partiji da osvoji i zadrži vlast, i naročito od urušavanja kontrolnih mehanizama kojim se uklanjaju prepreke zloupotrebi vlasti. Jer ovo poslednje je najveći problem – za razliku od funkcionalnih demokratija u Srbiji više nema institucija kroz koje bi najveće zloupotrebe vlasti mogle da se istraže i spreče“, istakao je Ilić.\nTara Tepavac kao ko-autorka rada „U raljama izvršne vlasti: kako se Monteskje proteruje iz Srbije“, predstavila je osnovne teze publikacije u kojoj se analiziraju proces i posledice centralizacije moći u rukama izvršne vlasti u Srbiji.\n„Centralizacija moći izvršne vlasti u Srbiji osim „prevlasti“ nad parlamentom ima i najdirektniji uticaj na urušavanje podele vlasti, kroz normativno i faktičko onemogućavanje nezavisnog delovanja sudske vlasti i kontrolnih tela, ali i obesmišljavanje učešća civilnog društva u kreiranju javnih politika“, izjavila je Tepavac.\nKao cilj održavanja ovog skupa, organizatori su istakli da žele da pokušaju da atmosferi istinskog interdisciplinarnog dijaloga pruže sistematičan uvid u fenomen otetih institucija, kao i da otvore diskusiju o različitim modalitetima uspostavljanja ponovnog poverenja građana u institucionalne obrasce društvenog delanja.\n„Građani su svakodnevno sve manje spremni da sopstvene probleme rešavaju institucionalno i sve više se oslanjaju na neformalne mreže solidarnosti (prijateljske i rodbinske „veze“). Tako dolazimo do često vrlo zanemarene dimenzije uzurpiranosti institucija u Srbiji koju nazivamo „sindromom hipertrofirane percepcije“ nemoći institucija u recipročnom odnosu sa strukturnom dimenzijom. Reč je o svojevrsnom „samoispunjavajućem proročanstvu“ koje podrazumeva da se još uvek nedovršen proces strukturne uzurpacije institucija završava u sve jačoj percepciji građana da su institucije u potpunosti „otete“, da su u potpunosti nemoćne i nespremne da funkcionišu u javnom interesu“, naglašavaju organizatori sa Instituta za filozofiju i društvenu teoriju.


COOLtura – Novi trendovi, nove priče – Beograd – PRONI Centar za omladinski razvoj\nCOOLtura – Novi trendovi, nove priče – Beograd\nCOOLtura – Novi trendovi, nove priče (Beograd, 5-7.10.2018)\nGradska opština Vračar i Udruženje građana BUM u saradnji sa partnerima i predstavnicima civilnog društva iz Srbije, Bosne i Hercegovine, Belgije, Slovenije i Makedonije realizovali su projekat „COOLtura – Novi trendovi, nove priče“. Ovaj projekat sprovodi se uz pomoć programa Evropske unije „Evropa za građane i građanke“.\nSvečano otvaranje događaja koji se održava u okviru ovog projekta održano je u subotu, 6. oktobra 2018. godine u zgradi Gradske opštine Vračar gde se veliki broj mladih iz Srbije, Bosne i Hercegovine, Makedonije, Slovenije i Belgije okupio kako bi kroz metode neformalnog obrazovanja učili o značaju umetnosti i kulture u izgradnji povjerenja i saradnje među ljudima različite vjerske, kulturne i nacionalne pripadnosti.\nNa početku svečanog otvaranja brojnim gostima i predstavnicima medija obratio se Mihailo Grupković, predsjednik Skupštine Gradske opštine Vračar, koji im je poželio dobrodošlicu u Beograd. On je naglasio ogroman značaj koji kulturne razmjene i mobilnost umjetnika imaju u procesu pomirenja i osnaživanja saradnje među ljudima jugoistočne Evrope. Osim toga, mobilnost omogućava umjetnicima da se povežu sa svojim kolegama iz cijele Evrope, izgrade saradnju i razviju kanale komunikacije kako bi svoj rad učinili pristupačnijim i atraktivnijim mladima.\nDanijela Maljević, predsednica uduženja građana BUM, izjavila je da je osnovna namjera partnera na projektu COOLtura da omoguće mladima da se pokrenu, da u okviru procesa razmene mladih uče o različitim kulturama i upoznaju se sa značajem umjetnosti u izgradnji evropskog građanstva.\nNa kraju ceremenije otvaranja govorio je i Nikola Kolja Božović, likovni umjetnik i član organizacionog odbora Oktobarskog salona, koji je naglasio značaj ove kulturne manifestacije za razvoj savremene vizuelne umjetnosti u Srbiji. On je izjavio da je jedini nedostatak Oktobarskog salona činjenica da se on održava samo u Beogradu, dok građani manjih mjesta nemaju priliku da uživaju u vrhunskoj umetnosti. Upravo zbog te činjenice projekti poput „COOLtura- Novi trendovi, nove priče“ predstavljaju jedinstvenu šansu mladih iz celog regiona da posjete izložbe u okviru Salona i upoznaju se sa aktuelnim trendovima u savremenoj umetnosti.\nCilj projekta „COOLtura- Novi trendovi, nove priče“ je povećanje dostupnosti kulture kroz promociju mobilnosti umjetnika i umjetnosti u regionu Jugoistočne Evrope. Posebnu pažnju posvetićemo motivisanju umjetnika i ustanova kulture iz našeg regiona da koriste digitalne kanale komunikacije kako bi svoje poruke učinili pristupačnijim i atraktivnijim mladima, koji treba da postanu njihova nova publika. Kroz ovaj projekat želimo da navedemo mlade da počnu da posećuju kulturne događaje van svojih gradova i zemalja i da kulturu vide kao jedan od razloga zašto je dobro upoznati se sa ljudima koji pripadaju drugoj naciji, religiji ili kulturi.


Tanjug 18. septembra 2020. 11:15\nLJUBOVIJA/BRATUNAC – Zajednički granični prelaz i most „Bratoljub“ između Ljubovije i Bratunca biće otvoreni do kraja marta, najavili su danas potpredsednica vlade i ministarka građevinarstva Zorana Mihajlović i ministar komunikacija i transporta BiH Vojin Mitrović.\n„Most je završen 2017. a da bi zaista bio u funkciju i da bi ljudi mogli da ga koriste i da bi mogli da stavimo u funkciju vrlo brzo i jednu bescarinsku zonu, najvažniji su ovi radovi, a to je da se završe do marta i da imamo granični prelaza prve kategorije“.\n„To jeste politika predsednika Aleksandra Vučića i vlade, da što više povezujemo naše narode i naše regione. Nije samo ovaj sporazum važan u smislu graničnog prelaza koji smo danas potpisali, važan je jednako i sporazum o 11 mostova koje ćemo zajedno rekonstruisati“.\nMihajlović kaže da će šest mostova na Drini rekonstruisati i održavati Republika Srbija i da je već za nekoliko mostova završena projektno-tehnička dokumentacija, kao i da je novac obezbeđen u budžetu Srbije – 15 miliona evra u naredne tri godine.\n„Mostovi nas spajaju, mostovi su nas možda nekada i razdvajali, ali to jeste prošlost, mostovi nas pre svega danas spajaju. Ali, kada govorimo o drugim infrastrukturnim projektima koje radimo i sa jedne i sa druge strane Drine ne mogu da ne pomenem projekte vredne 1,7 miliajrdi evra“.\nPodseća da Srbija gradi autoput Sremska Rača- Kuzmin, odakle bi zajednički trebalo da se radi na rekonstrukciji puta od Rače do Bijeljine.\n„Srbija će raditi i brzu saobraćajnicu Sepčevići-Badovinci. Srbija se trudi da napravi što više kontakata i da bude što bliža u spajanju dve države. Radićemo na tome zajedno da obezbedimo i železničku vezu izmejdu Beograda i Sarajeva, za šta je potreban priličan novac za tako nešto“.\nMihajlović očekuje da će u narednom periodu biti povećana trgovina i usluge u pograničnom delu i da će se više ljudi opredeliti da tu i ostane.\nKaže da je što se tiče investicionog održavanja tih mostova Savet ministara BiH doneo odluku i obezbedio sredstva.\nZahvalio je Vladi Srbije i predsedniku Srbije Vučiću na izgradnji prelepog mosta „Bratoljub“.\n„Sledeća faza je krajem marta – otvaranje kompletnog ovog projekta, puštanje mosta i zajedničkog graničnog prelaza. Tako ćemo spojiti dve obale i spojiti dva naroda i regiju Srbije i BiH. Novim projektom će biti ubrzan protok robe, putnika, kapitala i usluga. Taj projekat je vrlo bitan i za Srbiju i BiH, a pre svega za razvoj ekonomije i celog tog podrčja“.\nNaveo je da je predviđena u Bratuncu izgradnja poslovne zone koja će biti prva poslovna zona na tom području i izrazio uverenje da će ona unaprediti život građana.\nAmbasador Srbije u BiH Aleksandar Đordević izrazio je nadu da će do kraja marta sledeće godine biti završeni svi preostali radovi na mostu „Bratoljub“ i da će tada most dobiti svoj puni sjaj i funkciju.\nIstiče da su mostovi na Drini oduvek bili spojnica naroda koji žive i sa jedne i sa druge strane reke i izrazio nadu da će i ovaj novi most biti još jedna spojnica dve države.\nĐorđević je dodao i da Srbija ovim gestom pokazuje da želi da gradi i razvija dobre odnose sa svim zemljama u regionu.\nUkupno ulaganje u prvi zajednički projekat Srbije, Republike Srpske i BIH – izgradnju mosta „Bratoljub“, sa zajedničkim graničnim prelazom, iznosi oko 13 miliona evra.\nOd toga, Srbija je uložila oko 5,8 miliona evra, u izgradnju mosta koji je završen 2017, a oko 7,1 miliona evra ulaže bosanska strana, za izgradnju zajedničkog graničnog prelaza.\nZajednički prelaz je posebno važan za privredu, jer će skratiti kamionima put za oko 50 km i sve granične procedure moći će da obave ovde na jednom mestu.


Jedna od najboljih opcija za dizel motore je ULTRA D – premijum evro dizel, brendirano gorivo kompanije NIS. Reč je o unapređenom dizelu evro 5 kvaliteta iz Rafinerije nafte Pančevo, obogaćeno aditivima vrhunskog kvaliteta. Tri aktivne komponente u sinergiji štite motor automobila, obezbeđuju njegovu dugovečnost i poboljšavaju performanse.\nIzmeđu ostalog, ovo gorivo je obogaćeno komponentom za čišćenje visokog kvaliteta koja efikasno uklanja i zaustavlja dalje stvaranje taloga u sustemu za ubrizgavanja, a sprečava i oksidaciju i štetan uticaj korozivnih kiselina. Ultra D premijum evro dizel u sebi ima komponentu za podmazivanje i uprkos redukovanoj količini sumpora štiti motore od habanja i održava ih optimalno podmazanim.\nKao efekat upotrebe ovako visokokvalitetnog goriva obezbedjuje se optimalna zaštita motora, produžavanje njegovog radnog veka ali i ušteda jer će motor biti manje podložan kvarovima i optimalno iskorišćavati gorivo.\nUltra D se prodaje na 215 NIS Petrol benzinskih stanica. Detaljnije informacije na www.nispetrol.rs i www.ultragoriva.rs\nJelašić: Reforme samo na rečima\nSAVETUJEMO Šta da uradite kada banke ukinu kamate na štednju\nKada banke ukinu kamate na štednju, građani novac mogu da uvećaju u privatnim penzijskim fondovima, osiguranjima, kupujući državne hartije i na Beogradskoj berzi.\nBrašno skupo, ali i kvalitetno\nGrađani Srbije jedu brašno izuzetnog kvaliteta, ocenio je Pokret za zaštitu potrošača Beograd koji je uradio prvo uporedno ispitivanje i ocenjivanje kvaliteta tipskog brašna.\nPet milijardi evra za građane i zaposlene\nNiko do sada nije delio besplatne akcije javnih preduzeća na način kako će to da bude urađeno u Srbiji. Ovakvim postupkom se ne dobijaju vaučeri bez pokrića, već realne pare kroz akcije ili novčani bonus.\nPOTKRADAJU NAS RAZREĐIVANJEM GORIVA U pet litara dizela litar baznog ulja\nDizel gorivo u Srbiji već godinama se razređuje baznim uljem, čime se nanosi ogromna šteta potrošačima i državi, kaže za "Blic" predsednik Udruženja naftnih kompanija Srbija (UNKS) Tomislav Mićović.\nDau Džons ostvario REKORD SVIH VREMENA, evo šta stoji iza toga\nAkcije na globlanom nivou danas su ostvarile najveću vrednost u proteklih 19 meseci, a indeks njujorške berze Dau Džons je ostvario istorijski rekord od preko 20.000 poena.\nRIGOROZNA KONTROLA Svaki šesti automobil u Srbiji više neće moći da se REGISTRUJE\nSvi automobili stariji od 15 godina moraće dva puta godišnje na tehnički pregled, a to će njihove vlasnike koštati pet puta skuplje nego do sada. Ali to nije sve...\nInspekcija zaplenila 36.000 boca falsifikovanog motornog ulja\nTržišna inspekcija zaplenila je 36.000 boca falsifikata motornog ulja „stil“ i zabranila rad pogonu u kojem se to ulje proizvodilo.\nAvion "Er Srbije" vratio 40 naših građana iz Bukurešta


Pomereni su rokovi za predaju finansijskih izveštaja i poreskog bilansa za 2019. godinu\nVlada Republike Srbije je 16. aprila 2020. godine donela Uredbu o pomeranju rokova za održavanje redovne sednice skupštine privrednog društva i dostavljanje godišnjih i konsolidovanih finansijskih izveštaja privrednih društava, zadruga, drugih pravnih lica i preduzetnika, kao i rokova za podnošenje prijava za porez na dobit i poreza na prihod od samostalne delatnosti, važenja licenci ovlašćenih revizora i licenci za vršenje procene vrednosti nepokretnosti koje ističu za vreme vanrednog stanja nastalog usled bolesti COVID-19 izazvane virusom SARS-CoV-2 kojom se pomeraju rokovi za predaju finansijskih izveštaja i poreskih bilansa za pravna lica i preduzetnike:\nRok za predaju redovnih godišnjih finansijskih izveštaja za 2019. godinu pomeren je na 90 dana od dana prestanka vanrednog stanja;\nRok za predaju konsolidovanih godišnjih finansijskih izveštaja za 2019. godinu pomeren je na 120 dana od dana prestanka vanrednog stanja;\nRok za predaju vanrednog finansijskog izveštaja koji treba da se preda za vreme vanrednog stanja, pomera se na 30 dana od dana prestanka vanrednog stanja;\nRok za predaju godišnjih izveštaja, odnosno godišnjih finansijskih izveštaja sa izveštajem revizora svih obveznika čije je izveštavanje uređeno Zakonom o tržištu kapitala, odnosno Zakonom o investicionim fondovima ili Zakonom o otvorenim investicionim fondovima sa javnom ponudom, pomera se na rok od 60 dana od dana prestanka vanrednog stanja;\nRok za predaju redovnih godišnjih finansijskih izveštaja za 2019. godinu pravnih lica koja imaju poslovnu godinu različitu od kalendarske godine pomera se na 90 dana od dana prestanka vanrednog stanja, pod uslovom da rok za dostavljanje finansijskih izveštaja tih pravnih lica ističe za vreme vanrednog stanja;\nRok za podnošenje poreske prijave za porez na dobit pravnih lica za one obveznike kojima je poreski period jednak kalendarskoj godini pomeren je na 90 dana od dana prestanka vanrednog stanja;\nRok za podnošenje poreske prijave za porez na dobit pravnih lica za one obveznike koji imaju poslovnu godinu različitu od kalendarske godine pomeren je na 90 dana od dana prestanka vanrednog stanja, pod uslovom da rok za dostavljanje finansijskih izveštaja tih pravnih lica ističe za vreme vanrednog stanja;\nRok za podnošenje poreske prijave za porez na prihod od samostalne delatnosti obveznika koji vode poslovne knjige u skladu sa članom 43. st. 2. i 3. Zakona o porezu na dohodak građana pomeren na 90 dana od dana prestanka vanrednog stanja (zakonski rok je bio 15. april 2020. godine);\nRok za održavanje redovne sednice skupštine društva iz člana 364. Zakona o privrednim društvima pomera se na rok od 90 dana od dana prestanka vanrednog stanja (članom 364. predviđeno je da se redovna sednica skupštine održava jednom godišnje, najkasnije u roku od šest meseci od završetka poslovne godine);\nRokovi iz člana 7. Zakona o reviziji koji ističu za vreme vanrednog stanja smatraće se isteklim po isteku 30 dana od dana prestanka vanrednog stanja;\nDo dana isteka roka od 30 dana od dana prestanka vanrednog stanja sve izdate licence za obavljanje revizije nastavljaju da važe;


Priredićemo međunarodni sportski spektakl u Šapcu\nBiljana Regan obeležila sedmu godišnjicu rada\n„Biblišina ringeraja“ u dvorištu Biblioteke šabačke\nAktuelne teme iz oblasti poljoprivrede i edukacija mladih\nBy Podrinske on\t децембар 13, 2017 Politika Sport\nPredsednik Organizacionog odbora prvog Futsal božićnog turnira Dejan Lazić\nPrvi međunarodni Futsal božićni turnir biće održan u Sportskoj hali „Zorka“ u Šapcu, od 22. decembra do 14. januara naredne godine. Organizatori, firma „MM stars“, obećavaju pravi spektakl te vrste nezabeležen u regionu, sa nagradnim fondom koji podrazumeva da će samo prvoplasirani dobiti pola miliona dinara, a za ostale učesnike takođe su obezbeđene vredne novčane nagrade, pehari i medalje. Predsednik Organizacionog odbora turnira, prvog takve vrste u regionu, Dejan Lazić, za „Podrinske“ kaže da je cilj da Šabac postane prepoznatljiv po ovoj sportskoj manifestaciji, ali i da se mladi podstaknu da se bave sportom i neguju zdrave stilove života. On za „Podrinske“ govori o turniru, ali i političkom i profesionalnom angažmanu.\n-Ideja je potekla u saradnji sa ljudima iz Fudbalskog saveza Srbije i u razgovoru sa vlasnikom Music star-a Rakom Marićem, koji slične turnire organizuje u nekoliko država u okruženju. Želimo da Šabac postane jedan od nosilaca popularizacije futsala u budućnosti zato što se na ovim prostorima nalazi mnogo škola fudbala sa brojnim podmlatkom, a imamo jednu reprezentativnu ekipu kao što je Mačva, koja u ovom trenutku beleži veliki uspeh i uskoro slavi sto godina postojanja. Šabac će, osim po rukometu i Čivijadi i drugim manifestacijama, postati prepoznatljiv po fudbalskom turniru, čija vrednost nagrade je samo za prvo mesto u seniorskoj kategoriji pola miliona dinara. Najzanimljivije utakmice prenosiće jedna od lokalnih televizija, a u planu je da finale prenosi Arena sport. Podsetiću da je futsal jedini sport koji je FIFA priznala kao fudbal u dvorani- podvlači Lazić.\nKo je uključen u organizaciju, u kojima kategorijama se učesnici takmiče i na koji način se mogu prijaviti?\nPotpredsednik Organizacionog odbora je Milica Pavlović, menadžer turnira je vlasnik firme „MM stars“ Dragan Gašić, dok je sportski direktor turnira Zlatko Milić. U Organizacionom odboru su Aleksandar Todorović, Vladimir Čobanov, Dejan Manjenčić, Veljko Mijailović, ispred sudijske organizacije je Ljubomor Peranović, direktor finansijskog sektora je Milan Maksimović, a za nagrade je zadužen Zlatko Milić. Turnir će biti održan u šest kategorija: petlići (2005-2006 i mlađi), pioniri (2003-2004), kadeti (2001-2002), omladinci (1999-2000), seniori (klubovi) i veterani (35-45 godina i stariji). Prijava ekipa je do 21. decembra, a izvlačenje parova biće održano 22. decembra. Prijave su moguće i na dan izvlačenja, ali bi bilo poželjno da se to učini ranije. Svi kapiteni i direktori sportskih škola biće pozvani na otvaranje u Sportskoj hali „Zorka“ u Šapcu, koje će prenositi jedna od lokalnih televizija. Sve informacije mogu se dobiti i na telefone +381/693810780 i +381/66247100 ili u prostorijama firme „MM stars“ u zgradi Navipa. Za učešće se mogu prijaviti svi koji se bave sportom, profesionalci ili amateri, pojedinačno ili grupno. Pregovaramo o dolasku Fudbalske reprezentacije Srbije u malom fudbalu i reprezentacije Austrije. Imaćemo revijalne utakmice u kojima će učestvovati veterani Partizana, Zvezde, Vojvodine, reprezentacija grada Šapca koju će predvoditi neko od iskusnih šabačkih veterana. Očekujemo dolazak žandarmerije srpske policije i selekcija Vojske Jugoslavije, koje imaju svoje sportske sekcije.\nNagrade su dodatna motivacija učesnicima?\nNagrade u svim kategorijama će biti 50 posto od uplate, od čega 70 posto pripada prvoj, 20 posto drugoj i 10 posto trećoj ekipi. Obezbeđene su nagrade, pehari i medalje za najboljeg igrača, strelca i golmana u svakoj kategoriji. Najboljim seniorima pripada nagrada u iznosu od pola miliona dinara, bez obzira na broj ekipa koje učestvuju. Na završnici turnira biće podeljene nagrade publici i deci, koja će ubuduće biti središte svih akcija koje ćemo osmišljavati. Svi ljudi dobre volje dobrodošli su da pomognu u organizaciji, jer želimo da grad Šabac bude prepoznatljv u Srbiji i Evropi po ovoj sportskoj manifestaciji. Ovo će biti prva sportska manifestacija kojom najavljujemo i naše aktivnosti usmerene na pomoć bolesnoj deci u gradu, jer planiramo da deset dinara od svake prodate ulaznice za turnir izdvojimo za njihovo lečenje. Te aktivnosti ćemo nastaviti i na svakoj narednoj manifestaciji pod našim pokroviteljstvom, a tokovi novca koji skupimo biće transparentni i u svakom trenutku dostupni medijima i javnosti. Pripremamo još jednu posebnu novogodišnju akciju u saradnji sa Gradskom upravom, o čemu će javnost biti naknadno obaveštena.\nDa li je to pokazatelj da pozicija i opozicija u gradu mogu dobro da sarađuju, bez obzira na neminovne razlike?\nNikako ne treba mešati politiku i sport ili politiku i humanitarni rad. Mislim da smo pronašli modus za saradnju i da se u nekom ozbiljnom društvenom delovanju ne postavlja pitanje ko navija za Zvezdu, a ko za Partizan, ko je komunista, a ko monarhista, ko žut, a ko plav, već je to isključivo pitanje zdravog razuma. Ko god želi da doprinese da živimo u boljem i lepšem gradu, da imamo veći standard, da naša deca sutra imaju bolje životne uslove, dobrodošao je i ima našu pruženu ruku za saradnju.\nTo znači da kao funkcioner SNS-a ostavljate prostor za saradnju sa drugim političkim opcijama?\nAko gledamo međustranačku saradnju, politika je jedno. U zavisnosti od programskih cliljeva političkih partija, dolazimo do saznanja da li je uopšte prirodno da neke stranke budu u koaliciji ili ne. Kada govorimo o futsal turniru, reč je o sportu, manifestaciji međunarodnog karaktera koja treba da promoviše i podigne ugled grada u kome svi zajedno živimo. Zahvalan sam svima koji su prepoznali potencijal te sportske manifestacije, bez obzira na stranačku opredeljenost i pozivamo ljude dobre volje da se uključe u organizaciju, ako smatraju da mogu da doprinesu da ona bude bolja u bilo kom segmentu.\nDa li vaš politički angažman znači da je ta vrsta uključivanja neophodna da bi se nešto popravilo u društvu?\nŽivimo u vremenu kada je politika postala nužno sredstvo da bi se došlo do nekog određenog cilja, koji donosi dobrobit, kako pojedincu, tako i društvu u celini. Član sam Srpske napredne stranke od 2009. godine. Od 2007. godine, kada je politika počela da me interesuje, evidentno je bilo da Srbija nije na dobrom putu i da smo mi kao mladi ljudi generalno više pokazivali bunt prema takvom sistemu nego što smo se zaista razumeli u politiku. Narodu treba vođa, neko ko ima liderske sposobnosti, ko može da promeni stvari. Ja sam kao čoveka koji može nešto da promeni u ovoj zemlji i doprinese boljitku u tom periodu prepoznao Aleksandra Vučića. Iz naklonosti i slaganja sa politikom koju je on tada promovisao javila se potreba da se politički angažujem i postao sam član Srpske napredne stranke.\nZato Srpska napredna stranka u Šapcu još uvek ima status povereništva?\nPovereništvo Srpske napredne stranke u Šapcu ima formirano rukovodstvo i ja nisam ovlašćen da dajem zvanične stavove. Za zvanične stavove politike Povereništva zaduženi su poverenici.\nIpak niste imali stranačke izbore, već ste, pored postojećeg, dobili i drugog poverenika?\nU tom periodu smo krenuli u kampanju za predsedničke izbore. Pre toga su bili parlamentarni izbori i redovni lokalni izbori. Nakon toga su došli na red predsednički izbori, tako da smo od kampanje do kampanje više bili opredeljeni da zajednički radimo u toj kampanji kako bismo promovisali politiku Srpske napredne stranke i Aleksandra Vučića kao njenog predsednika.\nKoliko ste kao stomatolog uključeni u akcije Saveta za zdravstvo SNS-a?\nUključen sam u sve akcije Saveta za zdravstvo i zato smatram da je bavljenje sportom od izuzetne važnosti za fizičko i mentalno zdravlje svakog pojedinca. Svojevremeno sam i sam bio aktivni sportista, prvak Srbije i nekoliko puta prvak Vojvodine i Balkana u Wing Chun Kung Fu- u, a imam i zvanje instruktora. Promovisanjem sporta i kroz ovu sportsku manifestaciju koju organizujemo treba da pomognemo da se deca sklone sa ulice i usmere ka kvalitetnom provođenju vremena, umesto gledanja besmislenih rijaliti programa, koji propagiraju razvrat i nemoral i predstavljaju ekvivalenciju sunovrata društva i omladine u celini.\nImate stomatološku ordinaciju u Šapcu. Koliko sugrađani vode računa o zdravlju zuba i da li je tržište u Šapcu dovoljno veliko za sve koji se bave vašim poslom?\nNe bih da veličam stomatologiju u medicini, ali ako imamo u vidu značaj preventive oralnog zdravlja na celokupno zdravlje organizma, onda je stomatologija veoma bitan segment medicine, zato što sva patološka stananja u usnoj duplji mogu da izazovu dalekosežne sistemske promene negativne po ljudski organizam, u smislu fokalnih oboljenja. Istovremeno, problem ogromnog broja stomatologa je sistemski problem društva, gde se godinama bavimo posledicama, a ne rešavamo uzroke. Fakulteti bi trebalo da smanje upisne kvote ne samo kada govorimo o stomatolozima, nego i u drugim delatnostima gde imamo hiperprodukciju kadrova. Zdrava konkurencija je dobra, jer donekle povećava kvalitet usluge i građani će biti zadovoljniji. Ako svako radi najbolje što može i pristupa maksimalno savesno i posvećeno svakom pacijentu, za sve ima dovoljno prostora i mesta za rad.\nPrevious ArticlePrva utakmica pod reflektorima u Šapcu\nNext Article Referendum pokazao pravu narodnu volju\nGoran децембар 13, 2017 22:23\nIma li nesto,nesto u ovom gradu da se radi ili organizuje a da nije povezano sa politikom.\nOdvratno je sve ovo što se radi u ovom gradu.Sve je interes.\nјун 17, 2019 Jerinić: Savez za Srbiju nema veze sa izborima za Savet MZ Majur\nјун 17, 2019 Šabac neguje kulturu svih muzičkih žanrova\nјун 17, 2019 Biljana Regan obeležila sedmu godišnjicu rada


Popović: Veći budžet za inovacije u 2018. godini - Izazov\nRadio-televizija Srbije 22. oktobra 2017. 11:26\nNenad Popović je za RTS rekao da će se Srbija oslanjati na iskustvo iz sveta i istakao da svaki čovek koji se bavi inovacijom može da doprinese.\nIstiče da država mnogo radi na planu inovacija, pogotovo na pomoći mladima da osnuju svoje start ap kompanije.\nPopović kaže da se na konkursu Fonda za inovacionu delatnost prvi put posle mnogo godina prijavilo 250 izvanrednih inovacionih rešenja.\n"Ta inovaciona rešenja stigla su iz 40 gradova u Srbiji. To je dokaz da u svakom gradu imate ljudi koji se bave inovacijama i koji mogu da postignu dosta i pomognu u tehnološkom razvoju Srbije", naveo je Popović.\nPodsetio je da je pre nekoliko nedelja otvoren izvanredan start ap centar u Nišu, a da se trenutno gradi novi tehnološko-inovacioni park u Novom Sadu koji će, kaže, biti primer kako treba da izgledaju ti parkovi u celoj Jugoistočnoj Evropi.\n"Koristićemo iskustvo iz sveta. Važno je da inovacije budu otvorene, da one nisu koncentrisane samo u Beogradu, već da svako ko se bavi inovacijom može da doprinese", naveo je Popović.\nIzgradnja industrijskog tehnološkog i inovacionog parka u Borči je, kaže Popović, projekat od najvećeg značaja za Srbiju i biće najveći projekat u Jugoistočnoj Evropi.\n"Radi se o 320.000 hektara zemljišta pored Pupinovog mosta gde bi se gradili industrijski i visoko tehnološki delovi parka gde bi došle kompanije u svetu prepoznate kao nosioci tehnološkog i inovacionog razvoja", rekao je Popović.\nNaveo je da je već više od 40 kompanija zainteresovano da otvori ne samo prozvodnju nego i razvojne centre što je, kaže, od izuzetnog značaja jer će u njima raditi mladi inženjeri iz Srbije.\n"To donosi za Srbiju preko hiljadu novih kompanija koje će se registrovati i proizvoditi i imati svoj naučno-tehnološki razvoj. To je preko 10.000 direktnih radnih mesta, a verovatno i nekoliko desetina hiljada indirektnih radnih mesta", kaže Popović.\nInovaciona infrastruktura je osnova za digitalizaciju, kaže Popović i ističe da je zato digitalizacija za vladu postala prioritet, i to digitalizacija cele industrije i uključivanje robotike u sve procese.\nSrbija je, navodi, dokazala da ima i izvanredne inženjere, te da je potrebna podrška države i finansijska sredstva.\n"Harmoničan odnos između nauke, privrede i inovacije je nešto što će doneti rezultate", poručio je Popović i istakao da je potrebno uspostaviti jedan inovacioni ekosistem koji će privući strane kompanije.\nGovoreći o nedavnom forumu u Moskvi koji je okupio oko 15.000 učesnika iz celog sveta, Popović kaže da se na tom skupu govorilo ne samo o inovacijama koje danas postoje nego o budućnosti sveta u digitalizaciji svih oblasti, te o tome da će se bukvalno za pet do 10 godina svet maksimalno da se promeni jer neke profesije koje danas postoje neće više postojati, a pojaviće se potpuno nove profesije povezane sa visokom tehnologijama, pre svega sa inovacijama.\n"Mi u Srbiji smo se opredelili da maksimalno koristimo inovacije i tehnologije koji danas drugi u svetu koriste i njihova iskustva", kaže Popović.


Obeležavanje svetskih dana šuma, voda i meteorologije | Turistička Organizacija Bor\nU četvrtak 21. marta sa početkom u 18 sati, Društvo mladih istraživača, Tehnička škola i Kancelarija za zaštitu životne sredine, organizuju u Narodnoj biblioteci tribinu povodom obeležavanja svetskih dana šuma, voda i meteorologije.\nPrezentaciju o primeni informacionih tehnologija u zaštiti voda održaće Mladen Dumitrašković, ing. informatike dok će prezentaciju “Voda i zdravlje” održati učenici Jovana Vasić i Lazar Jovanović, tehničari za zaštitu životne sredine.\nPovodom Međunarodnog dana šuma i Svetskog dana voda\nNa svetskom nivou Dan šuma se obeležava 21. marta od 2012. godine, na dan prolećne ravnodnevnice na severnoj hemisferi, odnosno jesenje ravnodnevnice na južnoj hemisferi. Dan šuma se svake godine obeležava pod različitim sloganom, sa ciljem da zemlje preduzmu akcije na nacionalnom, lokalnom i međunarodnom nivou kako bi se očuvali i unapredili šumski ekosistemi. Ove godine Svetski dan šuma obeležava se pod sloganom „Šume i obrazovanje“, kako bi ukazali na značaj održivog upravljanja i razvoja šuma.\nSvetski dan voda obeležava se 22.marta od 1992. godine na osnovu Rezolucije koju je donela Generalna skupština UN, kako bi se ukazalo na potrebu omogućavanja pristupa svežoj pijaćoj vodi i obezbeđivanja osnovnih sanitarnih uslova za sve. U tom cilju moto obeležavanja ovogodišnjeg Dana voda je „Ne ostavimo nikoga bez vode“.\nZavod za zaštitu prirode Srbije, i JP „Srbijašume“, ŠG Niš ovim povodom organizuju 21. marta, obrazovni program sa učenicima i nastavnicima iz OŠ „Karađorđe“ u Gornjem Matejevcu kod Niša.\nU okviru programa obeležavanja Svetskog dana šuma i Svetskog dana voda biće realizovan kviz prepoznavanja biljaka i životinja šuma i vodenih staništa, prezentacija šumskih i vodnih prirodni dobara okoline Niša, projekcija filma „Buđenje prirode“, nakon kojih će učenici zajedno sa saradnicima iz Zavoda za zaštitu prirode i JP „Srbijašume“ posaditi drveće u školskom dvorištu“.\nZavod za zaštitu prirode Srbije kao jedan od ciljeva u zaštiti prirode ima očuvanje i unapređenje voda i šuma kao naših najvećih prirodnih bogatstava i najvažnijih izvora biološkog diverziteta. Sa aspekta zaštite vode kao prirodnog resursa, posebna pažnja se u Srbiji pridaje zaštiti vodenih tokova i obalnog područja, vlažnih i zabarenih površina, zaslanjenih terena, prirodnih jezera i bara. U okviru zaštite ovih prirodnih resursa, neophodna je i kontrola eksploatacije mineralnih sirovina, biljnog i životinjskog sveta i njihovog korišćenja kao turističkih atrakcija. Poseban značaj šume imaju u održavanju ekoloških procesa i ravnoteže, štiteći osetljive ekosisteme, slivove i izvorišta voda. Važno je pomenuti da šume u okviru zaštićenih prirodnih dobara Srbije učestvuju sa 80% površine .\nZavod za zaštitu prirode Srbije u strateškim aktivnostima za povećanje površine zaštićenih područja i unapređenje njihovog upravljanja kroz nacionalne i međunarodne mreže zaštite poseban značaj daje zaštiti šumskih i vodnih kompleksa kao nosilaca ukupnih vrednosti naše prirode\nBor, meteorologija, šume, tribina, voda, zaštita\nBorsko jezero i Lazareva pećina Novi turistički promotivni video materijal:opširnije\nOd subote, 15. juna, počeo je da radi kompleks otvorenihopširnije\nBORSKO JEZERO - Idila u svakoj sezoni Objavljeno: Politikaopširnije


"Perper" za kraj budvanskih svečanosti | Turisticka Organizacija Opstine Budve\n“Perper” za kraj budvanskih svečanosti\nBogat muzičko-zabavni program koji je u Budvi počeo još 22. decembra u okviru projekta “Božićna pjaceta” u gradskom parku, nadomak Starog grada, privodi se kraju tokom ovog vikenda. i završava 13. januara koncertom najpoznatije crnogorske grupe – “Perper”, čiji će hitovi publiku uvesti u Novu godinu po julijanskom kalendaru.\nU okviru “Božićne pjacete” realizovani su brojni koncerti i zabavni program za različite ukuse i uzraste, te je njime dodatno upotpunjena ponuda Budve tokom proteklih novogodišnjih i božićnih praznika.\nU nedjelju, 13. januara, za zagrijavanje publike pred nastup “Perpera” zadužen je DJ Necke, koji će nastupati od 20h do 22.30h, a nakon njega sa bine ispred gradskog parka začuće se poznati i voljeni zvuci pjesama kao što su “Montenegro jazz”, “Golub za 086”, “Na Svetog Nikolu”, “Kome dolaziš u san”, “Goro moja” i mnogi drugi!\nU nedjelju, 13. januara biće realizovana i poslednja u nizu humanitarnih akcija koja za cilj ima prikupljanje sredstava za kupovinu invalidskih kolica za potrebe OŠ “Druga osnovna škola” iz Budve. Svi zainteresovani će sredstva moći da doniraju u gradskom parku u terminu od 18 do 23h, na štandu TO Budva.\nProjekat “Božićne pjacete” organizuje Turistička organizacija opštine Budva, uz podršku lokalne samouprave i JP za upravljanje Morskim dobrom Crne Gore, a suorganizatori su Udruženje ugostitelja Budve čija ponuda je dostupna na drvenim kućicama u okviru parka.


Moskva mora da se suprotstavi satanizaciji zemlje - Sputnjik Srbija\n01:48 10 Maj 2021\nMoskva mora da se suprotstavi satanizaciji zemlje\n14:24 06.12.2016 Preuzmite kraći link\nNova doktrina informacione bezbednosti Rusije, koju je odobrio predsednik Vladimir Putin, nije ništa drugo nego ruski odgovor na talas propagandnog terora koji ide sa Zapada, a koji je usmeren protiv Rusije, ocenjuju ruski eksperti i ujedno zaključuju da će nova doktrina „doprineti sprečavanju različitih vojnih sukoba“.\nStručnjaci navode da taj dokument odražava težnju ruskih vlasti da sistematski pristupi odgovoru na ključne izazove sa kojima se Rusija suočava.\nOni ističu da je nova doktrina bila potrebna Rusiji, naročito sada kada se protiv te zemlje vodi informacioni rat i kada je ona izložena učestalim sajber napadima — u poslednjih nekoliko dana, beleže se pokušaji informacionih napada na ruski bankarski sistem, kako bi ga diskreditovali i kako bi stvorili paniku među stanovništvom.\nOsim toga, ne jenjavaju pokušaji diskreditacije Rusije, uz korišćenje informacionog oružja, u sirijskom sukobu.\nUkrajina je podržana informacionim jedinicama NATO-a i bavi se sistematskim informacionim provokacijama protiv žitelja Krima. U SAD, Nemačkoj i Francuskoj vodeći političari pokušavaju da iskoriste veliku popularnost Vladimira Putina među stanovništvom tih zemalja u svojim predizbornim kampanjama, satanizujući Rusiju i njenog predsednika i stvarajući mit o „ruskoj pretnji“.\nPutin odobrio novu doktrinu o informacionoj bezbednosti\nSve te činjenice govore o tome koliko je danas važno da Rusija odgovori na te informacione napade, ističu politikolozi.\n„Doktrina koju je odobrio Vladimir Putin je pre svega dokument u kojem se određuju pravci delovanja. Na bazi te doktrine biće donete konkretne odluke i zakoni. Moskva mora da se suprostavi takvim potezima kako bi sprečila dalju satanizaciju zemlje. Što se tiče uticaja zapadnih medija na rusko stanovništvo, lično nemam utisak da su mladi Rusi ’slabi‘ na zapadnu propagandu. U modernom svetu sve veći značaj imaju društvene mreže i izbori u Americi su najbolji dokaz za to, a na to bi trebalo da obrati pažnju i rusko rukovodstvo“, kaže za Sputnjik ruski politički analitičar Pavel Svjatenkov.\nEkspert podseća i da je na Zapadu stvorena „strašna slika“ o ruskim medijima, protiv kojih je čak i Evropski parlament doneo rezoluciju u kojoj je RT i Sputnjik izjednačio sa DAEŠ-om, terorističkom organizacijom zabranjenom u Rusiji.\nMalagurski: RT i Sputnjik, bastion slobodnog informisanja\n„Na Zapadu je stvorena strašna slika o ’propagandnim‘ ruskim medijima, koji su maltene falsifikovali rezultate predsedničkih izbora u SAD. Za propagandu se optužuju glavni ruski mediji, poput RT i Sputnjika. Pritom, ne navodi se nijedan dokaz da oni utiču na zapadno javno mnjenje uz pomoć propagande, to jest montiranih laži. Osim toga, Rusija se trudi da se suprostavi stranim tajnim službama, koje pokušavaju, koristeći sajber terorizam, da utiču na unutrašnju situaciju ne samo u Rusiji, već i u drugim zemljama. Jasno je da je to i svojevrstan odgovor na ono što radi Zapad“, dodao je Svjatenkov.\nNeki ruski analitičari navode da doktrina informacione bezbednosti potvrđuje da je Rusiji neophodno da ima ne samo odbrambeno, već i „ofanzivno informaciono oružje“ i uvereni su da je takav dokument u stanju da potpuno promeni sistem informacione bezbednosti Oružanih snaga RF.\nPodsećanja radi, jedan od ključnih pravaca nove doktrine je sprečavanje vojnih sukoba, koji mogu da nastanu pri upotrebi informacionih tehnologija, kao i strateško odvraćanje.\nRezolucija EP o RT i Sputnjiku — gore od cinizma\nNavodi se i da neke zemlje koriste posebne metode „informaciono-psihološkog uticaja“ kako bi destabilizovali situaciju u sveti, što dovodi do urušavanja suvereniteta drugih država i kršenja njihovog teritorijalnog integriteta.\nIstaknuto je da su u to često umešane etničke i verske organizacije, kao i organizacije za ljudska prava, a konstatovano je i da raste broj koordinisanih napada na važne ruske objekte, a da se strane obaveštajne aktivnosti protiv Rusije nastavljaju.\nU doktrini se takođe ističe se da su ruski mediji u inostranstvu izloženi otvorenoj diskriminaciji, a da se ruskim novinarima stvaraju prepreke za ostvarivanje njihove profesionalne aktivnosti“.\nTakođe je naglašeno da strani mediji daju pristrasnu procenu ruske državne politike, a da broj takvih materijala raste.


Aleksandar Kovačević - Blic Sport\nLoše vesti uzdrmale su porodicu srpskog fudbalera koji trenutno igra u Grčkoj, za Ksanti.\nReprezentativci Srbije uoči EP u futsalu: Navijači, potrebni ste nam! /VIDEO/\nFutsal reprezentativci Srbije spremni su ostave srce na terenu na prvenstvu Evrope, koje se od 2. do 13. februara održava u Areni Beograd. Izabranici Ace Kovačevića svesni su pritiska zbog uloge domaćina, visokih očekivanja, a na putu ka projektovanoj završnici šampionata prvo ih čekaju izuzetno snažni protivnici u grupi - Portugal i Slovenija.\nSrpska kolonija fudbalera u Poljskoj brojnija je za još jednog člana. Ekipi Lehije iz Gdanjska priključio se mladi golman Vanja Milinković-Savić.\nKovačević iz Zvezde prešao u poljsku Lehiju\nAleksandar Kovačević, doskorašnji zadnji vezni Crvene zvezde, poslednjeg dana prelaznog roka je potpisao ugovor sa Lehijom iz Gdanjska.\nKovačević pred odlaskom, Zvezda hoće Zdjelara\nDefanzivni vezista Crvene zvezde Aleksandar Kovačević je pred odlaskom iz kluba, a kao prvu zamenu na toj poziciji na "Marakani" su pikirali zlatong "orlića" sa Novog Zelenda Sašu Zdjelara.\nZvezda odbila Turke, Kovačević ostaje u klubu\nAleksandar Kovačević će po svemu sudeći i naredne sezone nositi dres Crvene zvezde. Iako je bila opcija da karijeru nastavi u Turskoj, preciznije u Konji, Crvena zvezda je odbila tu ponudu koja je iznosila 400.000 evra.\nOnjilo potpisao za arabijski Al Fajsali, Zvezdi 450.000 dolara obeštećenja\nIfeani Onjilo je definitivno napustio Crvenu zvezdu i potpisao za saudijski Al Fajsali. Crvena zvezda je na ime obeštećenja prihodovala 450.000 dolara, odnosno nešto više od 400.000 evra, a ispunjena je i želja nigerijskog napadača da karijeru nastavi u klubu koji će mu ponuditi veća primanja.\nKovačević: Agresivno i napadački od starta, nećemo se osećati kao gosti u Kragujevcu\nVezista Crvene zvezde Aleksandar Kovačević očekuje veoma borbenu, ali i lepu utakmicu 13. kola Jelen Superlige protiv Radničkog u Kragujevcu.\nTerzić: Ponašanje Kovačevića je nedopustivo, sigurno će biti kažnjen\nVršilac dužnosti generalnog sekretara Crvene zvezde Zvezdan Terzić najoštrije je danas osudio ponašanje fudbalera tog kluba Aleksandra Kovačevića, koji je vređao novinara i pretio mu.\nZvezdin fudbaler Kovačević pretio novinaru uz arsenal uvreda, pa uputio izvinjenje\nVezista Crvene zvezde Aleksandar Kovačević napravio je skandal na stadionu u Ljutice Bogdana, pošto je pretio novinaru Mocart sporta Darjanu Nedeljkoviću uz arsenal uvreda.\nKovačević: Što pre da se oporavimo od derbija, Partizan će sigurno negde kiksnuti\nCrvena zvezda je u izuzetno mladom sastavu izgubila od Partizana sa 0:1 u 147. večitom derbiju, a jedan od iskusnijih na terenu u poraženim redovima bio je Aleksandar Kovačević, koji je naglasio da prave borbe tek predstoje.\nKovačeviću prija prvo mesto, na Zvezda - Radnički za 100 dinara\nPosle osam uzastopnih pobeda igrači Crvene zvezde nemaju nameru da prepuste lidersku poziciju Superlige, što ističe i Aleksandar Kovačević, a očekuju i uobičajeno veliku pomoć navijača protiv kragujevačkog Radničkog u subotu od 17 časova.\nKovačević: Zvezda ima već sada odličan tim, ali će pojačanja pogurati do titule\nVezni fudbaler Crvene zvezde Aleksandar Kovačević istakao je da su svi uslovi u Portorožu, gde se crveno-beli spremaju za nastavak sezone, na najvećem nivou.\nKovačević: Zvezdini navijači su nas sa pravom poskidali\nIako je jedan od retkih koji pruža maksimum na terenu i igra sasvim solidno ove jeseni, mladi vezista crveno-belih Aleksandar Kovačević (21) morao je da skine dres u nedelju na Vračaru i preda ga navijačima, jer ga, prema mišljenju „delija“ ni on ne zaslužuje.\nKovačević: Za staru upravu nisam bio talentovan, sad me čekaju izazovi u Zvezdi\nPosle Miloša Ninkovića, Crvena zvezda je zvanično promovisala još dvojicu fudbalera veznog reda, Aleksandra Kovačevića i Nejca Pečnika. Defanzivni vezista Kovačević je povratnik u redove crveno-belih jer je stasavao u omladinskoj školi u Ljutice Bogdana, i sada ga u seniorskom pogonu čekaju kvalifikacije za Ligu Evrope.\nKovačević: Posle 15 dana dugih pregovora konačno sam u Zvezdi\nNekoliko sati posle potpisivanja ugovora sa Crvenom zvezdom u četvrtak, Aleksandar Kovačević se pridružio saigračima na prvom treningu pod nadzorom pomoćnika Bratislava Živkovića.\nZvezda vratila svoje dete: Kovačević četiri godine na Marakani\nMladi fudbalski reprezentativac Srbije Aleksandar Kovačević i definitvno će napustiti subotički Spartak i pojačati Crvenu zvezdu, pošto se nalazi na spisku putnika za turnir u Švajcarskoj.\nKovačević stigao, Dosa Žunior na pragu Marakane, čeka se Ninković!\nFudbalski klub Crvena zvezda pojačao se Nikolom Mijailovićem i Aleksandrom Kovačevićem, a rukovodstvo crveno-belih je na pragu dogovora sa Dosom Žuniorom iz kiparskog AEL-a, prenosi "Sport".\nFutsal reprezentacija Srbije počinje pripreme za EP\nReprezentacija Srbije u malom fudbalu (futsal) će u Sportskom centru u Staroj Pazovi početi pripreme za Evropsko prvenstvo, koje će se održati u Zagrebu i Splitu od 29. januara do 12. februara.\nKovačević pobednik šahovskog turnira u Puli\nSrpski reprezentativac, velemajstor Aleksandar Kovačević iz Novog Sada pobednik je velikog Opena u Puli u konkurenciji 360 šahista iz 23 zemlje.\nKovačević pobednik Memorijala Bora Kostić\nNovosadski velemajstor, srpski reprezentativac Aleksandar Kovačević pobednik je 16. "Memorijala Bora Kostić", koji je završen u Vršcu.


Znamo šta ste radili prošle zime: Najviše beba napravimo tokom novogodišnjih praznika - Bebac.com\n18.12.2019. / Izvor: Bebac.com\nKoji razlozi stoje iza najvećeg broja rođendana u septembru - 100% dokazano novogodišnja atmosfera\nPrema statistikama u svetu, ali i kod nas najviše beba se rodi u septembru što, ukoliko biste se vratili devet meseci unazad, pokazuje da su zima i novogodišnji praznici vreme kada se mame i tate najviše vole.\nGodinama unazad podaci srpskih porodilišta govore da se najviše beba rodi u septembru i oktobru, dok se je najmanji broj porođaja u decembru. Na pitanje zašto je to tako može se gledati iz više uglova, ali većina psihologa se slaže da su partneri tada najviše opušteni i posvećeni jedni drugom.\nPraznici su vreme kada porodica provodi vreme uz ukrašavanje jelke, prazničnoj atmosferi bez obaveza i odlazaka na posao.\nUz to i euforično doba godine može doći do liberalnijeg pogleda na planiranje porodice, te ukoliko ste trudnoću zbog nekog razloga odlagali topli kolačići, kuvano vino i gledanje filmova ispod toplog ćebeta sa osobom koju volite mogu dovesti do trudnoće.\nOpuštenost dovodi do veće plodnosti\nBrojna istraživanja pokazuju da nivo stresa može uticati na plodnost partnera.\nDešava se da parovi koji ne mogu da začnu bebu upravo to učine za vreme novogodišnjih praznika jer je opšta atmosfera opuštajuća.\nDa stres jeste kočnica ženske plodnosi pokazuje istraživanje koje navodi da žene sa visokim nivoom stresa mogu imati čak i prekide ovulacije. Da nije stres prepreka začeću samo kod žena govori i činjenica da kod muškaraca proizvodnja zdrave i funkionalne sperme zavisi od toga na koji način se nose sa stresom koji doživljavaju.\n23. septembar - dan rođendana\nInteresantno je da, se po statistici, najviše beba rodilo upravo 23.septembra. Dakle, kod nas se najviše rođendana slavi tada, jer se tačno devet meseci pre toga slavila Nova godina. I ova situacija nije specifična samo za Srbiju, već i većinu zemalja, a razlozi su brojni.\nPlodovi zimskih aktivnosti dolaze na videlo na najlepši način, a prava radost tek tada zaista i počinje - u septembru :)\nA, ukoliko ste već trudne ne zaboravite da učestvujete u našem nagradnom foto konkursu Biću mama u 2020-toj - neka Bebac novogodišnja čarolija traje


Vodovod dobio novog direktora\nNaslovnica Sjeverni Sandžak Novi Pazar Vodovod dobio novog direktora\nNovi Pazar – Glasovima odborničke većine za novog direktora JKP “Vodovod i kanalizacija” imenovan je Hanefija Brničanin, dosadašnji radnik ovog preduzeća.\nSa te funkcije smijenjen je Gradimir Nedeljković kome su odbornici zamjerili “neažurnost” u sprovođenju platforme dugoročnog rešavanja vodosnabdevanja Novog Pazara.\nOsim Nedeljkovića na sjednici je trebao da bude smijenjen predsjednik i članovi Upravnog odbora ovog javnog preduzeća, ali su te tačke sklonjene sa dnevnog reda uz obrazloženje da je to organ upravljanja i da nije vezan za smjenu direktora.\nGradonačelnik Novog Pazara Meho Mahmutović rekao je radiju Sto plus da je vodosnabdevanje gorući problem grada, koji ima svoju objektivnu, ali i subjektivnu stranu.\n“Objektivan problem je taj da je kapacitet ‘Vodovoda’ konstruisan za duplo manje stanovnika nego što ih danas Novi Pazar ima, a subjektivne teškoće su organizacione prirode gdje je u pitanju ljudski faktor. Ovo nije prva smjena nekog gradskog funkcionera, jer smo mi nekoliko puta rekli da ćemo mijenjati sve koji ne pokazuju rezultate, bilo da je u pitanju gradonačelnik, predsjednik Gradske skupštine, direktor neke ustanove ili slično”, kaže Mahmutović.\nOn dodaje da lokalna samouprava od dosadašnjeg direktora “Vodovoda” i nakon više insistiranja nije dobila konkretne mjere za poboljšanje vodosnabdevanja.\nŠef odborničkog kluba koalicije “Za evropski Novi Pazar” Muamer Bačevac smatra da je smjena dosadašnjeg direktora “Vodovoda” bitan korak u rešavanju problema vodosnabdevanja grada.\n“Ovo nije problem stranaka ili lokalne samouprave, već čitavog grada koji mora biti rešen. U ‘Vodovodu’ je smanjen kapacitet sirove vode, ali je činjenica i da postoje velike krađe i gubici vode. Vjerujemo da će Brničanin, koji je čovjek iz prakse, načiniti neke pozitivne korake ka poboljšanju rada ovog preduzeća i boljem snabdevanju grada”, tvrdi Bačevac.\nOdbornik Jedinstvene srpske liste i predsjednik Općinskog odbora Srpske radikalne stranke Milan Veselinović vjeruje da će građani imati uskoro bolje vodosnabdevanje.\n“Na nivou koalicije je zaključeno da je stanje u ‘Vodovodu’ zaista veoma teško i da tamo treba izvršiti određene kadrovske promjene. Nadamo se da će se sada u interesu svih građana Novog Pazara nešto promeniti, da će biti bolje vodosnabdevanje. U ovom javnom preduzeću rade stručnjaci koji u malom prstu imaju vodosnabdevanje i te ljude treba angažovati. Manimo se u ovom trenutku politike, u pitanju je već interes i rešenje problema grada”, kaže Veselinović.\nRestrikcije vode, koje još uvijek traju, izazvale su buru nezadovoljstva građana, koji tvrde da ovu dragocenu tečnost nemaju i po 20 dana zbog čega su više puta tokom ovog leta blokirali saobraćaj na izlazu u grad.